Soomaaliya iyo Abaaraha: Isbarbardhigga abaartii Dabadheer iyo abaartaan Siman iyo talo soo jeedin - WardheerNews\nSoomaaliya iyo Abaaraha: Isbarbardhigga abaartii Dabadheer iyo abaartaan Siman iyo talo soo jeedin\nMaqaal hore ugu soo baxay WardheerNews, waxaan kaga hadlay abaartii Dabadheer kaalintii ay ka qaateen takhaatiirtii Xoogga Dalka Soomaiyeed iyo guushii laga gaaray. Waxay iga ahayd bogaadin takhaatiirtaas iyo dowladdii markaas jirtay. Inkastoo aan dul maray, maqaalkaas kuma soo qaadin wax dhaliil ah ama daldalooladii jirey oo waxaan weli aaminsanahay guud ahaan intii waaya aragnimada iyo aqoontu ogolaayeen waagaas in la qabtay. Nasiib darro, lagama faa’iidaysan waaya aragnimadii iyo casharadii laga bartay abaartaas duruufihii jirey awgood, sida dagaalkii Itoobiya, dagaalkii sokeeye, dawlad la’aantii muddada dheer iyo kala qaybsanaanta Somaalida.\nArrimahaas iyo innagoo musiibo (crisis) kasta u aragna sidii dab meel ka kacay oo dab damini ku filan tahay (fire fight) ee aan dib loo eegayn maxaa keenay iyo sidee looga tababushaystaa mid kale, waxay ina dhaxalsiiyeen markale in abaar tii ka daran ay Soomaaliya ku habsato 2015-2017kii (sooyalkuna asagaa isa soo cesha). Abaartaas oo loogu walqalay magaca Siman oo loola jeedo dad iyo duunyaba si siman bay u asiibtay, waana ka darantahay abaartii Dabadheer, sida dad badani qabaan, inkastoo aanan weli gunteedii la gaarin.\nGargaarkii Abaarti Dabadheer 1974-1975\nAbaarihii Soomaaliya soo maray iyo guud ahaan abaaraha waxa keena iyo waxyeeladooda waxaan kaga hadlay maqaalkaygii hore. Waxaan isku dayayaa in maqaalkaan aan ku soo qaato abaartii Dabadheer iyo abaarta hadda taagan ee Siman waxay ku kala duwanyihiin, maxaa tii hore laga bartay iyo side tan hadda loo wajahaa.\nMaxay ku kala duwan yihiin labadaas abaarood? Farqiga labadaas abaarood wuxuu isugu biyoshubanayaa laba arrimood aragtidayda: xilliyada ay ku soo beegmeen iyo duruufaha jiray waqtigaas oo labaduba arrima guud ah.\nAbaartii Dabadheer waxay ku soo beegantay:\nSoomaaliya oo dawlad awood lihi ka jirtay (sidey rabtaba ha ku timaadee) leh kala dambayn, nidaam, ciidan iyo shaqaale caafimaad oo gurmad samayn kara. Dawladdaas oo markaas 5 sano jirsatay, weli waa ka fiyoobayd maamul xumadii iyo dhibaatooyinkii sannadihii dambe ragaadiyey, aakhirkiina sababay burburkeedii.\nAyadoo lagu jiro ololihii horumarinta reer miyiga (Agoosto 1974- Maarso 1975) oo 25,000 ardayda dugsiyada sare loo diray miyiga. Waxaa la yiraahdaa sabab ayagaa u ahaa in abaarta baaxaddeeda la ogaado markay qaylo-dhaan ka keeneen.\nDadka Soomaalida ah (ha ku kala duwanaadeen aragtida ay ka qabeen dawladda) oo isku duubnaa Soomalinimadana aaminsanaa.\nDowlad saaxiib ah (Soviet Union) oo ay Soomaalia lahayd oo hiil iyo hooba la garab taagnayd (mahaddaasna waxaa lahaa Dagaalkii Qaboobaa- Cold war).\nArrimahaasoo dhami oo ay dawladdu hormuud u ahayd waxay keeneen in loo gurmado dadkii abaaruhu wax yeeleeyeen, lana badbaadiyo, intii ogolaydna loo raro koonfur iyo meel beera leh, intii kalana markii la doogtay ay ku noqdaan degaanadoodii\nDad ku wax yeeloobay Abaarta Siman\nAbaarta Siman waxay ku soo beegantay:\nSoomaaliya oo 26 sano weli kala qoqoban, aan lahayn dowlad awood leh oo kala dambaynta iyo nidaamka sugi karta, musuq maasuq baahsan iyo wax is dabamarin. Ciidan iyo shaqaale caafimaad oo lagu tashan karo gurmadna samayn kara oo aan jirin. Shacabka oo aan aamin ku qabin dawladda, ayna ku sii yaraanayso wadaninamdu. Sida loo ildaran yahayna looma alle la’e.\nHorumar laga gaaray xagga is gaarsiinta; laamiyada Beletweyne-Burco, Garowe-Bosaaso ma jirin xilligii abaartii Dabadheer, mobile phone, duulimaadyada oo ku baahsan dalkoo dhan, free market.\nSoomaali badan oo dibadda u qaxday, badanaana ka shaqaysta, inkastoo aan la eed tirayn, gurmadka abaarta qayb libaax bay ka qaadanayaan. Dadkoodana waa taakuleeynayaan.\nSoomaaliya oo aan dowlado saxiib dhab ah lahayn oo la macaamisha dowlado mid waliba dana gaara ka leedahay Sooamaliya.\nSiman waxay kaloo ku soo aaday xilli dadkii aamineen in ay isku tashadaan oo aynan dawlad wax ka sugin; biyo dhaamis, raashin gaarsiin iyo xitaa in xoolaha (siiba ariga) baabuur lagu raro oo la geeyo meeshii caws lagu sheego, ishkinkana (geela iyo lo’oda) galay loo shiido. Dadkii xoolohu dhaafeen tuulooyinka iyo magaalooyinkay yimaadeen, waxayna ku tiirsan yihiin ehelkooda iyo qaraabadooda ha kala joogen guda iyo dibedba.\nIsbar-bar dhigga labada abaarood wuxuu ku tusayaa sida hab dawladeedka iyo bulshadu lug ugu yeelan karaan gar gaarka abaarta. Xilligii abaartii Dabadheer, dawladu xoog bay lahayd , wax walbana ayaday gacanta uug jireen, (free market)freedom kalana iskaba daa. Dadka qaarbaa (economists) qaba in arrimahaasi ay ka mid ahyeen sababaha baaxadaas u yeelay abaarta. Laakiin dawladda waagas jirtay waa ku dadaalaysay in ay wax qabato, inkastoo ay mar dambe ogaatay baaxaadda abaarta, isgarsiin la’anta jirtay awgeed; kaalintaas waxaa u buuxiyey ardadii ololaha reer miyiga oo ka qayla keenay.\nDawladdu isla markiiba waxay bilowday in ay soo aruuriso dadkii, oo xeryo gar gaar u furto, xalkaas kaliyaana u furnaa; tirada xeryaha, dadka ku jiray iyo intii ku dhimatay ka fiiri maqaalkaygii hore.1 Dadaalkaas niyad samida ahaa wuxuu keenay dhibaatooyin caafimaad oo dadkaas halka meel laysu keenay waxay isqaadsiiyeen cudurayday kala qabeen oo dhimashada badan keenay. Casharka ugu muhimsan oo laga baran karo abaartii dabadheer waa abaabulka xeryaha (dhib iyo dheef), gadaal baan ka sii faahfaahin doonaa. Hadda dowlad wax aruurin kartaa ma jirto shacabkana u malayn mayo in uu meel isugu keeni karo dadkaas. Waa fiican tahay in sida hadda ay arrintu tahay oo dadku kala joogaan meelahooda haddii wax loo qabanayo in meelahooda wax loogu qabto, siday suurto gal u tahayse maqaan.\nAbaarta Siman weli waa socotaa, ilaa hadda dadaalku mayara, lamana saadaalin karo sida wax noqon doonaan haddi roobka gugu (waa April) baaqdo\nAbaartii Dabadheer casharradii laga korosan lahaa ina dhaafe oo waatan aynu la rafanayno Siman. Maxaa talo ah oo looga gudbaa dhibaatada abaarta siman loogana faaiidaystaa waaya aragnimada laga dhaxli karo?\nMuddada gaaban (short term): Abaarta siman waxaa loogaga gudbi karaa in dadka meelaha ay kala joogaan loogu geeyo biyo, raashin, daawo iyo tallaal.Waxaa igu maqaala ah in adduunku u soo gurman doono Soomaaliya booqashadii UN secretary kaddib; waxaa dhici karta in dawladda iyo dad kaloo ay dhici karto in ay dana gaar ah ka leeyihiin ay soo jeediyaan in xeryo la abaabulo oo dadka meel laysugu geeyo. Yey dhicin tii abaartii Dabadheer dhacday oo kale. Dadka abaartu haleesho waxa ugu daran oo hayaa waa nafaqo darro oo ah hooyada cuduradoo dhan (difaac la’aanta oogada awgeed), marka dadka saas ah oo cuduro kala duwan qaba meel laysugu geeyo, waxaa dhacaysa in si sahal ah ay isu qaadsiiyaan cudurada sababaana in cudura badani (sida jadeecada, shuban iyo kuw kale) ka dilaacaan xeryaha dadkuna u dhintaan cuduradaas. Haddii laga fursan waayo in xeryo gar gaar la abaabulo, waxaan soo jeedin lahaa in xeryaha loo aqoonsado rug caadimaad oo kale oo inta aan dadka laysu geyn in Bara caafimaad (control) oo dadka lagu lakala sooco (triage) la abaabulo, oo intii fiyow meel gooni ah la geeyo horeyna laga tallalo, intii isku cudur qabtana ayagana isku meel la geeyo lana qiimeeyo sidii loo tallali karo laguna daaweeyo.\nXeryaha gargaarka abaaraha iyo kuwa qaxootigaba waxaa caado u ah in si habaqle ah dadku ugu soo gurmaan ayagoo cuduro kala duwan qaba; waxaa lagama marmaan ah in si joogto ah loo kormeero dadka xerada ku nool si isla markiiba (real time) loo ogaado qofkii buka iyo cudurkii ka dilaaca kara xerada.\nInataas aan soo sheegay oo dhami waxay u baahan yihiin abaabul culus (shaqaale caafimaad, dad maamulka yaqaan, ciidan suga nabadgalyada, raashin nafaqo leh, daawo, tallaal), abaartii Dabadheer waa haysannay intaasoo dhan, tallaalka maahee; hadda lama haysto wax u dhow intaas, haddii lahelana sida loo maamuli doono lama hubo.\nWaxaase hadda lahaystaa fursad ah in haydaha caadimaadka sida MSF,Medical Corp iyo intii kaloo la heli karo laga codsado in ay xeryaha ka howl galaan oo gacan siiyaan shaqaalaha xeryaha.. Fursadaasi ma suurtoobin xilligii abaartii Dabadheer, inkastoo cuduro halis ah laga helay hal xero, siyaasadii dawladdu ma ogolayn in shaqaale reer galbeed ah la keeno nabad galyo awgeed (cold war).\nWaxaa kaloo ila haboon in xeryuhu ku meel gaar ahaadaan oo dadku ogaado in xeradu weligeed furnaanayn. Waa masuuliyadda dowladda in ay qorshayso siday ka yeelaso dadka ay soo xeraysay iyo qorshaha ay ka leedahay (bar bar dhig abaartii Dabadheer), dadka qaar baa rabi kara in ay weligood joogaan oo (dependent) noqdaan, dadnimadoodii iyo karaamadoodiina halkaas ku lunto\nMuddada fog: (Long term)\nWaxaa abaarta looga gaashaaman karaa in la hirgaliyo barnaamij horumarineed ee Reer Miyiga iyo caafimaadka dadka siiba fayadhowrka (public health) oo kor loo qaado.\nMadaama abaartu haleesho xoolo dhaqatada waxaa ila quman in barnaamijka horumarinta reer miyiga xoogga la saaro ayadoo:\nDabagal joogto ah lagu samaynayo xaaladda xoolo dhaqatada (xoolaha iyo daaqa).\nMeelaha oomanaha ah oo ceelal laga qodo ama si kale biyaha loo gaarsiiyo.\nCawska oo la beero, lana kaydiyo, Xoolaha oo la baro in caysh la siiyo (hadda waaba la bilaabay) iyo caafimaadka xooloha oo la daryeelo.\nIn la aasaaso heer degmo iyo gobol hay’ad maaraysa xaaladaha deg-degga ah-musiibooyinka (Emergency management agency) oo arrimahaas daba gasha, la socota xaaladda xoolodhaqata, saadaalisa abaarta (drought monitoring), qorshaysata wax ka qabadka haddii loo baahdo (raashin, daawo, lacag, shaqaale); si hay’adaas iyo guud ahaan hayadahoo dhan hawshooda u gutaan waa in loo dhiibaa dad xirfadlayaal ah oo aan lagu qaybsan saamiga (4.5) oo Soomaaliya ladagay.\nXagga Caafimaadka: Caafimaadka dalka oo guud ahaan kor loo qaado waxay sahlaysaa wax ka qabashada dhibaatooyinka la xiriira abaaraha iyo musiibooyinka kale. Sidaan soo sheegay cudura badan baa ka dilaaca xeryaha hadda iyo waagii abaartii dabadheerba ,welina qaran ahaan ma lihin hal sheybaar oo bacteriology/virology leh oo sheegi kara bacteriga ama virus ka keenay cudurkaas intaan ogahay.In la abuuro hay’ad abaabusha gurmad caafimaad (First responders) oo ku qalabaysan takhaatiir, kalkaaliyeyaal, shaqaale kale, haysata kayd cunno nafaqo leh iyo daawooyin. Hay’daasi waxay heegan u ahaanaysaa in meeshii looga baahdo ay dhaqso ku tagi karto waxayna noqonaysa laf dhabarka waxqabasho kastoo caafimaad.\nWaxaan ku soo gunaanadayaa maqaalka oraahdii ahayd: Markaan tabar hayeyna talo ma hayn, hadda oo aan talo hayana tabar ma hayo; waxaan ula jeedaa oraahdaan in markii aan dawlad xoog leh ahayn, oo gurmad aan samayn karnay maalma gudahood, ma aynaan haysan horumarkaan hadda lagaaray, adduunkoo oo dhan oo inoo furan oo ganacsigu xor yahay. Hadda oo aan sidii hore dhanno oo aan haysano horumarkaas aan soo sheegay, ma lihin dawlad xitaa dalka isu furi karta iskaba daa wax qabade ama xitaa isu duwi karta wax qabadka xitaa haddii laynoo soo gurmado. Waa nasiib darro inaan cawrino 40 sano ka hor howlihii l qabtay ayadoo meelaha qaarkood laga itaal darnaa. Ilaahay hayna waafajiyo khayrka, Soomaalidana dhibaata haka dul qaado.\nDr. Ahmed Dalmar,Abaartii Dabadheer, 1974-75, Xeryihii Gargaarka Beer iyo Caynabo iyo Kaalintii Takhaatiirtii Xoogga Dalka Soomaliyeed. WardheerNews. Sep.23/2012


Warar - 2018 Sichuan Ju Neng Dayrta Canton Carwo ayaa si guul ah ku dhammaatay\n6dii fiidnimo ee Noofambar 4, 2018, Bandhiggii Dayrta ee Dayrta, oo ay ka soo qayb galeen Sichuan Ju Neng, ayaa si guul leh loogu soo gabagabeeyey!\nBandhigu wuxuu qaatay 5 maalmood wuxuuna helay wadar dhan 127 macaamiil dibedda ah oo ka kala yimid adduunka oo idil. Macaamiisha ayaa muujiyey xiisaha weyn ee ay u qabaan badeecadaha aan dunta lahayn ee dhalaalaya waxayna muujiyeen baahidooda wax iibsi Waabkani wuxuu ku yaal hoolka qalabka caafimaadka. Macaamiisha badankood waa caafimaad. Xirfadleyda goobta waxay awood weyn ku leeyihiin suuqa nonwovens-ka caafimaadka.\nMarka hore, qaybinta macaamiisha\nMacaamiisha timid aqalkan ayaa badiyaa ku yaalay Bariga Dhexe, Koonfur Bari Aasiya, Koonfurta Ameerika iyo Ustaraaliya. Kuwaas waxaa ka mid ah, Indooniisiya, Singapore, Hindiya iyo macaamiil kale ayaa ka mid ahaa inta badan, macaamiisha adduunka oo dhan waxay ahaayeen kuwo aad saaxiibtinimo u leh, 80% macaamiisha ah waxay adeegsiga Shiinaha WeChat u adeegsadeen isgaarsiinta maalinlaha ah. Lasoco si aad uhesho sahlanaato.\nTa labaad, baahida loo qabo alaabooyinka aan tolmo wanaagsan lahayn\nMaaskaro-dhalaalaya maaskaro, suufka dareeraha nuugaya ee caafimaadka, maaskaro, suuf saliid-nuugaya, maro tirtiraya iyo alaabooyin aan tolmo lahayn, maaskaro, gaar ahaan maaskaro caado-daabacan, ayaa leh macaamiisha ugu badan, oo ay ku xigto dhiig-nuugid caafimaad suufka Nadiifinta nadiifinta, macaamiisha badankood waxay heleen shaybaarro si ay u muujiyaan ujeedooyinka wada shaqeynta muddada-dheer.\nSaddexaad, dacaayaddu waxay ka faa'iideysataa dacaayad\nIyada oo faa'iidooyinka Sichuan Ju Neng ay tahay soo saare, qalabka dibedda laga keeno ee aasaaska u ah tayada xasilloon, dharka dhalaalaya ayaa qaata kalluunka California ee korantada, kaas oo ilaaliya waxqabadka maaddada illaa 3-5 sano, oo aad uga wanaagsan inta badan soo saarayaasha guryaha ayaa kaliya badbaadin kara . Muddo gaaban oo 5 bilood ah, tikniyoolajiyadda daabacaadda ee gaarka ah ayaa sidoo kale si wanaagsan loo soo dhoweeyey. Faa'iidooyinkaas, waxaan kordhin doonnaa kalsoonida macaamiisheenna iyo iskaashigeenna.\nSichuan Jueneng Qalabka Filter Co., Ltd. waxay ku heshay dhowr macaamiil duug ah bandhigga. Macaamiisha ayaa muujiyay qanacsanaanta wada shaqeyntii hore waxayna soo bandhigeen fikrado xirfadeed si wadashaqeyntu u noqoto mid siman. Bandhigu waa mid aad loo jecel yahay waana matxafka kaliya ee qalabka caafimaadka. Soo saaraha dharka aan tolnayn ee meltblown, carwadan ayaa gaadhay natiijooyin wanaagsan, ku arag mar dambe Carwada Canton!\nMacluumaadka ku saabsan badeecadaha meltblown, la xiriir Ms. Li: +86 18116628077\nAlaabada Kulul - Khariidadda bogga - AMP Mobile Heerka 3 Maaskarada Qalliinka, 3 Maaskarada Wajiga ee Fly Non-xidhkii, Maaskaro Ffp3, 3ply Maaskaro Maaskaro Waji ah, 3ply Maqaalka Wajiga Qalliinka, 3 Lakab Maaskaro La Tuuri Karo Iyadoo Fda,


Cafis waa caafimaad “Cafis iyo Masaamax” – Radio Muqdisho\nCafis waa caafimaad “Cafis iyo Masaamax”\nCafiska ayaa ah habka kaliya ee ugu fudud oo marka la sameeyo horay loo sii socon karo, laguna iloobi karo wax kasta oo horay u soo kala dhexmaray labo shaqsi, laba koox iyo wixii la mid ah, sidaasi darteed waxaa muhiim ah in qof kasta uu masuuliyad gaar ah iska saaro inuu hormuud u noqdo iscafinta dadka Soomaaliyeed.\nIlaa iyo 12-Malyan oo Soomaali ah, Xigto iyo Xigaal ah, isku Diin ah sidoo kalana isku Af ah, bal qiyaas haddii qof kasta uu qaato masuuliyad shaqsi ah oo uu Cafiyo walaalkiis maxaa dhicikara.? Jawaabtu waxay tahay inaan heli karno Soomaali isjecel oo mid ah.\nHaddaba si aan u gaarno haddafkaas waxaa muhiim ah Qof kasta oo Akhriya warbixintaan ama ay gaarto inuu iska billaabo masuuliyad ah inuu Cafiyo cid kasta uu dhib ka tabanayo Alle dartiis, asna uu cafis waydiisto qof kasta uu aaminsanyahay inuu dhib u gaystay.\nMarka aad Cafiso walaalkaa ama koox badan oo dhib kuu gaysatay adiga oo aanan ku raadinayn dan gaar ah laakiin go’aankaas u qaatay Alle dartiis, waxaad helaysaa caafimaad, Qalbigaana wuxuu nadiif u noqonayaa sida Looxa marka qadda laga mayro, laakiin marka aan u wada istaagno dhammaanteen Cafis waxaan noqon doonaa ummad wada caafimaad qabta oo si caafimaad qab ah dunidda oo dhan ula jaanqaada.\nDadka Soomaaliyeed waxay soo mareen xiliyo adag, waxaa soo dhacay wax badan oo aanan qurxoonayn, laakiin maanta ayaa la-joogaa xilligii la-laabi lahaa baalkaas sidoo kalana la furi lahaa baal cusub oo aan ku qori karno CAFIS IYO MASAAMAX.\n28-ka Bishaan June qaar badan oo ka mid ah magaalooyinka dalka iyo dalka dibadiisa ayaa waxaa ka dhici doona isku soo baxyo lagu muujinayo muhiimadda iscafiska iyo sida loogu baahanyahay in haatan dadka Soomaaliyeed oo dhan iswada Cafiyaan.\nMaxamed kaafi Sheekh Abuukar\nTaliyaha Ciidanka Xoogga Dalka oo tababar u soo xiray ciidamo ka tirsan Ururka 89-aad.+sawirro


Askar Ciidamada dowlada ka tirsanaa ku edeysanaa gacan ku dhiiglenimo horeyna falal dilka geystay oo xakun dil ah lagu fuliyey | Somalisan.com Home\nAskar Ciidamada dowlada ka tirsanaa ku edeysanaa gacan ku dhiiglenimo horeyna falal dilka geystay oo xakun dil ah lagu fuliyey 2/21/2013 6:45:00 P\nCiidamada saaka tiirka lagu soo xirey ee kadibna la toogtay waxaa ku jirey sarkaal labo xidigle ahaa kaasoo isna ku eedeysnaa inuu hore dil ugu gaystay askari kale oo isla dowlada ka tirsan 4 sano ka hor .\nSedex ka mid ah ciidamada Dowlada ayaa saaka meel fagaare ah lagu toogtay markii maxkamada ciidamada Qalabka sida ay ku xukuntay dil toogasho ah. Fagaaraha Iskool Buliisiya ee degmada Xamar jajab magaalada Muqdisho ayaa lagu fuliyay dilkaasi iyadoo dadweyne badan ay ka soo qeybgaleen dilka saaka lagu fuliyay askarta oo ku eedeysnaa inay askar kale dileen.\nGudoomiyaha Maxkamada Ciidamada qalabka sida Liibaan Cali Yarow oo ka hadlayay saaka dilka ay maxkamadu fulisay ayaa sheegay inay hore u dileen askar kale kadibna ugu danbeyn saaka lagu fuliyay dilka.\nWararka ku saabsan halka dilka saaka lagu fulinayay ayaa intaasi ku daraya in sedex askari markii rasaasta lagu kulmiyay in dhowr mar la amrey in rasaas kale lala dhaco markii dhaqaatiirtu dhegeen inay nool yihiin markasoo ugu danbeyn baastoolad lagu dhameystirey dilkaasi.


🥇 ▷ Suuqa isbeddelada ayaa soo laaban doona 2022 | Xusuusqor Geek ✅\nSuuqa isbeddelada ayaa soo laaban doona 2022 | Xusuusqor Geek\nWaa rasmi, Transformers ayaa ku soo laabaneysa shaashadeena. Shaqada uu bilaabay Michael Bay 2007dii waa mid ka fog inuu sheego eraygiisii ugu dambeeyay wuxuuna ku noqon doonaa labo la sii daayo. Midkood wuxuu ku degi doonaa qolal mugdi ah sannadka 2022, sida muuqata xagaaga.\nParamount waxay sii wadeysaa inay ku duuleyso shaashadeena Transformers. Shirkadda ayaa ku dhawaaqday in filim cusub uu gaari doono shineemooyinka mugdiga ah sannadka 2022, adigoon bixin faahfaahin dheeraad ah. Haddii aan hore u ogaan lahayn in laba filim oo muuqaal ah ay ku jireen barnaamijka, ma ogin in soo-celintani noqon doonto mustaqbalka dhow. Laba mashruuc ayaa kujira horumar, mid waxay la jaan qaadayaan Bumblebee kan kalena wuxuu diirada saarayaa caalamka ee taxanaha taxanaha ee Beast Wars. Idaacada TF1 ee dalka faransiiska, waxay na dhex gelisaa wadnaha dagaalka udhaxeeya Maximals iyo Saadaaliyeyaasha. Baaqaas ka dib, su’aal ayaa weli taagan : Labadan filimood midkee ayaa la sixi doonaa bisha Juun 2022? Waxaa lagama maarmaan noqon doonta in sharkeeda loo dulqaato sabirka maadaama Paramount aysan macluumaad badan ka bixin mawduucan. Waan ognahay, si kastaba ha noqotee, in qoraalka qoraalka ah ee la aaminay Jory Harold, oo ka shaqeynayay Bumblebee, iyo James Vanderbilt, oo iyagu si gaar ah loogu leeyahay Spider-Man oo la yaaban waxaa qoray Mark Webb.\nSoo laabashadu waa qatar halis u ah shirkada, oo kaliya ururtay $ 468 milyan xafiiska sanduuqa ee shirkadda Bumblebee. Waxaa la rumeysan yahay in guusha filimka isku dhafka ah ee filimka 2018 ay u aaseen rogga robot-ka si wanaagsan, laakiin Paramount uma muuqato inay tiri ereyadeedii ugu dambeysay. Waxay u badan tahay inay rabto inay ku celiso muuqaalka ‘opus-ka saddexaad’, kaas oo $ 1.12 bilyan oo doollar ku soo kordhisay caalami ahaan Istuudiyaha ayaa ku qasbaya inay saxamada ku dhex daraan kuwa waaweyn isla markaana ay shaqaaleysiiyaan maareeyaha duulista badan si ay u hoggaamiyaan qoob ka ciyaarka robots. Dhinaca, dhanka kale, wareegtada ayaa sariirta saarneyd sidaas darteedna waxaa la filayaa in lagu arko dad qurux badan. Waxaan si muuqata u arki karin Hailee Steinfeld maqaarka Charlie Watson iyo John Cena taas oo ah Agent Burns.


Isbeddellada hadda jira ee qaabeynta qaabeynta | Abuurista khadka tooska ah\nJorge Neira | | Astaamaha, Sawirro, Khayraadka\nWaxaa la yiri naqshadeynta garaafka xiriir dhow la leh tikniyoolajiyadda, Taasi waa sababta xirfadleyda arimahan waa inay si dhakhso leh ula qabsadaan baahida isticmaalaha, isbeddellada iyo dhadhanka.\nMaqaalkan waxaan ku arki doonnaa qaar ka mid ah isbeddellada hadda socda ee ku jira naqshadeynta garaafka, haddaba fiiro gaar ah u yeelo.\n1 Lix isbeddellada hadda jira ee qaabeynta garaafka\n1.1 Sawirro ku baahsan shaashadda oo dhan\n2 Noocyada noocyada kala duwan\n2.1 U wac badhamada tallaabada\n2.2 Nashaad iyo guuritaan\n2.3 Naqshadeynta loo isticmaalo aaladaha mobilada\n2.4 Sawirada SVG\n3 Tusaale ahaan, waxay noqon doontaa wax caadi ah in la fiirsado\n3.1 Codsiyada Shabakada Horusocod\n3.2 Naqshadaha qalfoofka\nLix isbeddellada hadda jira ee qaabeynta garaafka\nSawirro ku baahsan shaashadda oo dhan\nSaameyntiisa sare awgeed, waxay yihiin ku habboon helitaanka dareenkaAma in laga tago farriin, si loo shaaciyo astaan, si loo soo dhoweeyo websaydh, dhammaantood iyada oo loo marayo sawir noqon kara mid aad u fudud ama aad u buuxa faahfaahinta; in haa fiiqitaanka ama qeexitaanka tan ay aad muhiim u tahay.\nNoocyada noocyada kala duwan\npara dheellitirnaanta fududaanta ka jirta naqshadaha muuqaalka maanta guud ahaan waana in adeegsiga qaab qoriddu ay qaaddo marxaladda dhexe, taas oo ah sababta xulashada saxda ah ee isku mid ah ay muhiim u tahay, taas oo ay tahay in ay garaacdo ku filan si ujeeddada loo gaaro. Waxay noqon kartaa inaad farriin siiso ama adeegsadaha uu si toos ah ugu tago badhannada wicitaanka, oo aan ka hadli doonno marka xigta.\nU wac badhamada tallaabada\nKuwani waxay aad ula socdaan gacanta naqshado lagu sameeyay sawirro shaashad buuxda ah, oo ku habboon isbeddelka ugu yar, iyagu waa kuwo qurux badan isla mar ahaantaana wax garanaya isla markaana ku guuleysanaya ujeeddada, taas oo ah in isticmaalaha uu iyaga ku garaaco oo uu helo macluumaad dheeri ah.\nNashaad iyo guuritaan\nWaxay yihiin a habka asalka ah ee loola macaamilo websaydhkaWaxaa muhiim ah in aan lagu dhergin kuwan, liddi ku ah, in la istaraatiijiyad yeesho marka la adeegsanayo si natiijada ka soo baxda ay u noqoto mid la filayo, saameyn oo ay ka farxiso kuwa iyaga fiiriya.\nNaqshadeynta loo isticmaalo aaladaha mobilada\nAaladaha casriga ee mobilada ayaa isu rogay aalad shaqo, ajende shaqsiyadeed, xiriir iyo lama huraan u ah maalinba maalinta ka dambaysa kuwa leh; Sidaa awgeed, la qabsashada qalabkan si ay u taageeraan daalacashada bogagga internetka ayaa horseeday naqshadaynta iyo la qabsashada bogaggan inay iswaafajiyaan waana la heli karaa adeegsadaha meel kasta oo uu joogo.\nWaxaa jira shirkado gaar ah oo leh noocyo boggooda internetka ah oo si gaar ah loogu talagalay qalabka moobiilka.\nWaxaa loola jeedaa soosaarida sawirada qaab dijitaal ah Laga bilaabo jaantusyada joomatari ee kala duwan oo madaxbannaan, maadaama ay ka duwan yihiin kuwa shaxanka ka kooban pixels, waxay u oggolaanayaan sawirrada in la weyneeyo iyada oo aan luminin tayadooda ama xaraaradooda, waana sababta loogu adeegsaday maanta iyo gaar ahaan astaamaha bogagga internetka. iyo sawirro aad u fudud oo ku yaal bogagga guriga.\nKuwa kale isbeddellada 2017 Waxay yiraahdeen naqshadeynta garaafka ayaa ficil ahaan u gaar ah in lagu hagaajiyo laguna dhex wareego aaladaha mobilada, iyadoo la ogyahay in tirada dadka isticmaala bogagga internetka ay inta badan ka sameeyaan moobiilladooda.\nWaan arki doonaa markaa, la qabsashada goobaha jira iyo naqshado cusub oo lagu bar tilmaameedsanayo dadka isticmaala aaladda moobaylka.\nTusaale ahaan, waxay noqon doontaa wax caadi ah in la fiirsado\nCodsiyada Shabakada Horusocod\nWaxay ka soo horjeedaan waxa aan maanta u naqaano codsiyada iyo kuwan ka muuqan App Store iyo Play Store iyo inay waajib tahay inaan kala soo baxno si aan ugu adeegsan karno telefoonnada gacanta, farqiga aasaasiga ahi waa taas waxaan ka faa'iideysan karnaa PWA-yadaas si toos ah uga socota biraawsarka adigoon soo dejisanayn.\nWaxaa sidoo kale laga heli karaa shaashadda guriga iyo desktop-ka.\nNaqshadaha shabakadda iyo wixii ka dambeeya, waxaa loo horumarin doonaa sidii ay ahaayeen codsiyo sidaas darteedna, naqshadeeyayaal aad iyo aad u tiro badan ayaa codsan doona in laga sameeyo dukaamada alaab codsi.\nSi ka duwan sida Spinners, habka loo raro bogagga shabakadda ee qalfoofka hadda, waxaa loola jeedaa raritaanka qaybo, ka socda kan ugu fudud uguna caansan qaybaha ugu murugsan, laakiin had iyo jeer leh asalka ama qalfoofka shaashadda aad ku dul socoto. Waad ku mahadsan tahay tan, isticmaaleha marka uu daawanayo meeleeyaha waxaad filan kartaa kuwa iman doona.\nWadada buuxda ee maqaalka: Hal-abuurka internetka » Khayraadka » Isbeddellada hadda jira ee qaabeynta garaafka


Farmaajo iyo Khayre taariikh madow ayay u horseedeen dalka iyo dadka Soomaaliyeed! – Beegsonews-Wararka maanta\nHome WARARKA MAANTA Farmaajo iyo Khayre taariikh madow ayay u horseedeen dalka iyo dadka Soomaaliyeed!\nSidoo kale Masar waxay door muhiim ah ku lahayd in Soomaaliya laga difaaco dagaalkii Itoobiya ku soo qaaday sanadkii 1964kii, hubkii ciidamada qalabka sida xilligaas ku dagaal galeena waxa laga keenay dowlada Masar ka hor intaan Ruushka iyo Jarmalka hub laga helin. Sidaas daraadeed nagama mudna walaalaheen inaan maanta ugu abaal gudno inaan Itoobiya kala jirsano.\nMadaxweyne iska sax mashruuca Baxnaano cida lacagta bixisey


Turkiga oo degay wadnaha dhaqaalaha Soomaaliya | KEYDMEDIA ONLINE\nHeshiiskii hore waxaa la saxiixay 2013 wuxuuna ahaa inuu sii jiro 20 sano laakiin waxay noqotay in dib looga wada xaajoodo taasoo qeyb ka ah dib u habeynta dhaqaalaha Soomaaliya.\nMUQDISHO, Soomaaliya - Shirkado laga leeyahay dalka Turkiga sida Albayrak iyo Favori L.LC. ayaa u suurta-gashay inay degaan wadnaha dhaqaalaha Soomaaliya, kadib markii lagu wareejiyay Dekadda iyo Garoonka Muqdisho, oo ah ilaha ugu wayn dakhliga dawladda.\nLadan Shirkadood oo dalka yimid dawladdii Xasan Sheekh ayaa ku leh dhaqaalaha kasoo xarooda Garoonka diyaaradaha Aadan Cadde iyo Dekadda Muqdisho saami ka badan 50%, waxayna tani ka dhigaysaa inay helaan lacagta ugu badan.\nDad badan ayaa is-waydiinaya sababta dhaqaalahan aadka u badan loo siiyay, taasoo jawaabteeda noqonayso waxay ku muteysteen howlaha casriyeynta iyo ballaarinta Dekadda iyo Garoonka, iyagoo sidoo kale keenay qalab fududeynaya shaqooyinka, sida wiishashka Maraakiibta wax looga dejiyo.\nTodobaadkii tagey, Albayrak ayaa la saxiixatay Dawlada Federaalka heshiis 14 sano oo cusub, kaasoo ay ku maamulayso Dekeda Muqdisho, kadib markii ay mas'uuliyiinta sare ee DF siisay lacago laaluush ah, oo u fududeeyay heshiiskan cusboonaysiinta, sida Keydmedia Online ay ogaatey.\nSaxiixa heshiiskan wuxuu ku yimid wada-hadallo taxane ah oo dib-u-eegis lagu sameeyay hannaanka wadaagga dakhliga ee u dhexeeya labada dhinac. Heshiiska waxaa DF u saxiixday Wasiirka Dekedaha Soomaaliya Maryan Aweys Jaamac.\nHeshiiskii hore waxaa la saxiixay 2013 wuxuuna ahaa inuu sii jiro 20 sano laakiin waxay noqotay in dib looga wada xaajoodo taasoo qeyb ka ah dib u habeynta dhaqaalaha Soomaaliya, oo la degay musuq-maasuq ka dhex jira hay'adaha dawladda.\n“Heshiiska cusub wuxuu amrayaa Albayrak ay bixiso $ 50 milyan muddo shan sano ah oo loogu talagalay in lagu casriyeeyo dekedda, iyadoo ay sii kordhayaan qulqulka ganacsiga,” ayay tiri Maryan Jaamac xili ay ka hadlaysay xafladda saxiixa ee Khamiista.\nRa’iisul wasaare ku-xigeenka DF Mahdi Guuleed ayaa goobjoog ahaa saxiixa heshiiskan, oo Keydmedia Online ay soo qortay 19 August 2020. [Halkan ka akhri Warbixinta].\nGAROONKA AADAN CADDE\nWaa il kale oo dhaqaale, oo gacanta loo geliyay Shirkadda Favori L.L.C, taasoo mudo ka badan 6 sano Garoonka Caalamiga ee Aadan Cadde maamuleysay, iyadoo lagu eedeeyay shirkadda inay shaqaale Turki ah dibadda ka keensatay, islamarkaanka ku bedeshay kuwii Soomaalida ahaa.\nShirkadda ayaa ka dhex dhisatay Garoonka huteel Casri ah iyo Goobo Ganacsi, iyadoo dakhliga kasoo xaroodda adeegga diyaaradaha ka hesho saami 45% ah. Dhawaan shaqaalaha muruq-maalka ah ee ka shaqeysta Garoonka ayaa dhigay dibadbax ashtako ah, oo uga dacwoonayaan in shaqooyinkooda la siiyay shaqaale Turki ah.\nTan iyo wixii ka dambeeyay booqashadii Erdogan uu ku yimid Muqdisho isagoo Ra'iisul Wasaare ah sanadkii 2011, Shirkadaha Turkiga ayaa kusoo qulqulayay dalka, gaar ahaan Caasimadda, iyagoo maalgashiga ku sameeyay Waxbarashadda, Caafimaadka iyo dhismaha.\nSoomaaliya ayaa suuq u noqotay badeecooyinka Turkiga lagu sameeyo, iyadoo sidoo kale mudooyinka dambe dadka Soomaalida ah ay billaabeen inay Turkiga guryo ka iibsadaan, inay goobo ganacsi ka furtaan iyo inay waxbarasho iyo Caafimaad u aadaan.\nSidoo kale, Turkiga dhinac amniga dalka wuxuu ka ciyaarayaa kalain fir-fircoon, isagoo ka furtay Muqdisho 3 sano kahor saldhiga ugu wayn Caalamka, kaasoo lagu tababaro Ciidanka gaarka ee Gorgor iyo Haramcad, oo ka muuqda jooda dagaalka ka dhanka ah Al-Shabaab.\nTurkiga Soomaaliya wuxuu ka leehay Istaraatiijiyad fog oo dhinac dhaqaalaha, siyaasadda iyo militeriga isagu jira, waxaana ku lamaanan Qatar, oo gaashaan ka dhigatay markii dalalka Sacuudiga iyo Imaaraadka la colloobeen 2017.\n0 Comments Topics: aadan cadde dekada muqdisho turkiga


Sawirro: Axmed Madoobe iyo Mucaaradkii is bedel doonka oo si weyn loogu soo dhoweeyay Kismaayo - Jowhar Somali Leader\nHome Somali Sawirro: Axmed Madoobe iyo Mucaaradkii is bedel doonka oo si weyn loogu...\nSawirro: Axmed Madoobe iyo Mucaaradkii is bedel doonka oo si weyn loogu soo dhoweeyay Kismaayo\nMadaxweynaha Dowlad Goboleedka Jubbaland Axmed Maxamed Islaam oo ay wehelinayaan Xildhibaan Cabdirashiid Xidig iyo Sheekh Daahir oo ka mid ah xubnaha isbadal doonka Jubbaland ee dhawaan heshiiska la gaaray Dowlad Goboleedka Jubbaland ayaa maanta dib ugu soo laabtay Magaalada kismaayo.\nIyadoo la ilaalinayo badqabka Bulshada waxaa Madaxweynaha iyo xubnaha kale ee safarka ku wehelinayay ay mareen baaritaan Caafimaad, iyadoo Madaxweyne Axmed Madoobe uu xariga ka jaray qaybo Cusub oo lagu kordhiyay garoonka Diyaaradaha Kismaayo ee Sayid Maxamed Cabdille Xasan.\nMadaxweyne Axmed Madoobe oo Saxaafada kula hadlay qaybta nasashada garoonka diyaaradaha ayaa sheegay inuu si wanaagsan ku soo dhamaaday heshiiskii ay dhawaan gaareen xubnaha golaha isbadal doonka iyo Xukuumadda Jubbaland, isagoo hoosta ka xariiqay in danta shacabka ay ku jirto heshiiskaas oo aan shaqsi loo danaynin balse shacabka loo turay.\nWaxaa uu sheegay in shacabka Jubbaland ay wadajir iyo Midnimo ku gaari karaan Hormar guud taas oo ay qayb ka tahay in wixii lagu kala aragti duwanaado wada hadal lagu xaliyo.\nSidoo kale waxaa uu intaa ku daray in heshiiska uu u dhexeeyay Dowlad Goboleedka Jubbaland iyo xubnihii saluugay Doorashadii Sanadkii hore isla markana diyaar ay u yihiin in wixii dhiman la dhamaystiro isla markana laga shaqeeyo sidii shacabka Jubbaland ay dantoodu u noqon lahayd mid laga wada shaqeeyo.\nDhamaan dhinacyadii ka qaybqaatay sidii xal looga gaari lahaa khilaafkii jiray ayuu Madaxweynahu uga mahad celiyay sidii ay u garab istaageen shacabka ree Jubbaland sidii midnimadooda iyo wadajirkooda loo adkayn lahaa.\nMar uu ka hadlayay Khilaafka Jubbaland iyo Dowlada Federaalka ah ayuu sheegay in Jubbaland ay diyaar u tahay wakhti walba in wada hadal lagu xaliyo waxyaabaha lagu kala aragti duwan yahay isla markana Dowlada Federaalku ay qaadato doorkeeda la xiriira isku haynta dadka iyo sidii wadajir loogu wajahi lahaa qorshayaasha hortabinta leh.\nDhinaca kale Madaxweynaha Jubbaland ayaa sheegay in dhibaatada adduunka saamaysay ee Xanuunka COVID-19 ay tahay mushkilad u baahan in dadku ay raacan fariimaha iyo talooyinka Hay’adaha Caafimaadka dalka, maadama aan wali daawo loo haynina inay dadku kala fogaadan si looga hortago in xanuunkan uu ku faafo Bulshada, isagoo xusay in kala fogaanshaha Bulshada ay ka bilaabato Xarumaha Dowlada, dadkuna ay raacaan tilmaamaha iyo talooyinka howlwadeenada Caafimaadka.\nsoo dhoweynta Axmed Madoobe iyo Is bedel doonka


Adm. C/risaaq Diiriye “Markaan ka adkaanay Burcad badeedka, waxaan u gudubnay Argagixisada” (Daawo) – Idil News\nAdm. C/risaaq Diiriye “Markaan ka adkaanay Burcad badeedka, waxaan u gudubnay Argagixisada” (Daawo)\nPosted By: Jibril Qoobey April 1, 2019\nBOOSAASO (IDIL NEWS)-Adm. C/risaaq Siciid Diiriye, Taliyaha Ciidanaka Badda Dowladda Puntland (PMPF) ayaa shaaca ka qaaday in Ciidanku ay Guulo ka gaareen dagaalka ka dhanka ah Burcad Badeeda.\nAdm. C/risaaq Diiriye ayaa sheegay in Ciidanka Badda Puntland ay dagaal culus la galeen Kooxaha Burcad Badeedka ah ee dhibta ku hayay Maraakiibta Ganacsiga ee caalamka iskaga kala goosha, isagoona uga mahad-celiyay Dowladda Imaaraadka Carabta oo taageero iyo Tababar siiya ciidanka PMPF-ta.\nWaxaa uu tilmaamay in Ciidanka Badda Puntland ay haatan ku jiraan Difaaca Biriga ayna dagaal kula jiraan Kooxaha Argagixisada ah ee Al-Shabaab iyo Daacish, kuwaas ku dhuumaaleysanaya Buuraleyda Gobalka Bari.\nAdm. C/risaaq Diiriye ayaa hadalkan ka sheegay Munaasabad soo dhaweyn ah oo loo sameeyay Madaxweynaha Dowladda Puntland oo shalay booqday xarunta Ciidanka Badda Dowladda Puntland (PMPF) ee Magaalada Boosaaso.


Padmaavat – Page 3 – Filimside.net\nRasmi: filimka Padmaavat iyo Isniintiisa 4-aad ganacsiga uu sameeyay waa filim Classic ah\nFilimka weyn Padmaavat ayaa si heer sare ah isku celiyay Isniintiisa afaraad waxaana xusid mudan filimada marka ay Isniin afaraad gaaraan inay gaabis weyn sameeyaan laakiin midkaan maba hakanaayo! Padmaavat Isniintiisa afaraad wuxuu keenay 1.50 Crore asigoo ku […]\nPadmaavat oo ku dhow 500 Crore($75M) ganacsigiisa isku darka gudaha Hindiya iyo daafaha caalamka\nFilimka Padmaavat ayaa ganacsi adag weli sameenayo wuxuuna keenay 8 Crore todobaadkiisa afarad sedexda maalmood ee ugu horeyso asigoo haatan gudaha Hindiya ka keenay 262.50 Crore (Trade Figure) oo nadiif ah ama canshuurta kadib sida shabakada BOI soo daabacday. […]\nRasmi: filimka Padmaavat iyo Sabtigiisa afaraad ganacsiga uu sameeyay gudaha Hindiya\nFilimka weyn Padmaavat ayaa sare u kac xoogan sameeyay sabtigiisa afaraad wuxuuna keenay 2.50 Crore ilaa 2.75 Crore lacago u dhaxeeyo wadarta guudna haatan wuxuu marayaa 260 Crore (Trade Figure) sida shabakada BOI soo daabacday. Waxaa muuqato in Padmaavat todobaadkiisa afaraad […]\nRasmi: filimka Padmaavat iyo Jimcadiisa 4-aad ganacsiga uu sameeyay\nFilimka weyn Padmaavat ayaa weli ganacsi wacan sameenayo asigoo keenay 1.50 Crore (Trade Figure) Jimcadiisa afaraad wuxuuna sameeyay 55% hoos u dhac marka Jimcadiisa sedexaad lala bar bar dhigo taasi oo muujineyso in filimkaan weli si adag […]\nHadii aan daawanay Padmaavat sido kale waxaan sanadkaan sugeynaa sedex film oo ay kala hogaaminayaan hogaamiyasha filmka Padmaavt. hogaamiyaasha filmka Padmaavat mid walba film ayaa u diyaarsan sido kalena uu ka howl wado waqtigaan waxana […]\nKadib markii filimka Padmaavat uu keenay todobaadkiisa sedexaad 31 Crore (Trade Figure) waxaan dib u eegnay keedka shabakada Boxoffice India iyo 10-ka filim ee lacagaha ugu badan soo xareeyeen todobaadka sedexaad. Waxaa cajiib ah in […]\nInaba caadi ma ahan filimka Padmaavat wuxuu todobaadkiisa sedexaad keenay 31 Crore (Trade Figure) taasi oo wadartiisa guud ka dhigtay inuu haatan maraayo 255.50 Crore (Trade Figure). Sida shabakada BOI cadeesay Padmaavat wuxuu noqday filimka afaraad ee lacagaha […]\nRanveer Singh Iyo Deepika Padukone waa lamaane nolosha dhabta ah xiriir jaceyl ka dhaxeyo sida caalamka oo dhan laga wada og yahay waxayna guud ahaan wada sameyeen sedex film oo guulo waaweyn gaaren kuwaaso kala […]\nFilimka Padmaavat ayaa ganacsi wacan sameeyay maalintii shalay ahayd (Talaado) wuxuuna ka faa’iideestay fasaxii feestada Mahashivratri ee gobolada qaar ka jiray. Sida shabakada BOI xaqiijisay Padmaavat wuxuu keenay 3.50 Crore (Trade Figure) Talaadadiisa sedexaad taasi oo ka dhigtay […]\nPadmavaat oo ganacsi adag sameeyay Isniintiisa sedexaad kani Padman ayuu halis ku yahay\nFilimka weyn Padmavaat waxaa la islahaa todobaadkiisa sedexaad ganacsigiisa gaabis ayaa ku imaan doono madaama Padman tiyaatarada ku cusbaa. Padmavaat ayaa keenay 3 Crore ilaa 3.25 Crore Isniintiisa sedexaad waana ganacsi adag. Waxaa cajiib ah […]


Cayaartoyda Xulka Puntland oo 1-0 kaga badiyey xulka gobolka Banaadir una gudbay Finaalka | SAHAN ONLINE\nCayaartoyda Xulka Puntland oo 1-0 kaga badiyey xulka gobolka Banaadir una gudbay Finaalka\nMUQDISHO – Cayaartoyda xulka kubada cagta Puntland ayaa guul muhiim ah ka gaaray ciyaartii ay maanta la yeesheen xulka gobolka Banaadir ee Is-reeb-reebka tartanka kubadda cagta ee maamul goboleedyada dalka iyo Banaadir.\nCayaarta labada xul ayaa ahayd mid aad u xiisa badnayd,waxaana kasoo qeybgalay taageerayaal aad u farabadan,iyadoona shacabka Soomaaliyeed eek u sugan gobolada ay kala socdeen warbaahinta kala gedisan.\nCayaarta qeybtii hore ayaa ku dhammaatay 0-0 balse qeybtii danbe oo ahayd mid aad u xiisa badan ayey kooxda Puntland gool la yimaadeen daqiiqadii 74aad,balse sababo aan la ogeyn ayaa looga diiday goolkaas.\nBalse saddex daqiiqo kadib markii cayaartu mareysay daqiiqadii 77aad ayey la yimaadeen gool kale oo uu si qurxoon u dhaliyey laacibka Yacquub Cismaan oo sita number 16.\nSidoo kale daqiiqadii ugu dambeysay ee cayaarta kooxda Puntland ayaa laga diiday rogoore ay xaq u lahaayeen.\nXulka kubada cagta Puntland ayaa iyagu koobkan haysta isla markaana markii labaad usoo baxay Finaalka,waxayna cayaarta ugu dambeysa la ciyaari doonaan xulkii kasoo baxa cayaarta dhexmari doonta xulalka Jubaland iyo Koonfur galbeed.\nGuushii ay Puntland ka gaartay xulka Banaadir awgeed ayaa waxaa dabaaldegyo waaweyn ay ka soconayaan gobolada Puntland.


Wasiirada Arrimaha dibada IGAD oo shir aan caadi ahayn uga furmay magaalada Jubba ee Koon-furta Sudan | Somali National Television - sntv.so\nHome WARARKA MAANTA Wasiirada Arrimaha dibada IGAD oo shir aan caadi ahayn uga furmay magaalada...\nWasiirada Arrimaha dibada IGAD oo shir aan caadi ahayn uga furmay magaalada Jubba ee Koon-furta Sudan\nSNTV:-Magaalada jubba ee caasimada dalka Koofurta Sudan ayaa waxaa ka furmay shirkii aan caadiga ahayn ee 67 ee wasiirada arrimaha Dibada dalalka IGAD kaas oo looga hadlayo arrimo ay ka mid tahay dhameys tirka heshiiskii Dhinacyada Koofurta Sudan ay gaareen.\nMas’uuliyiinta ayaa kulanka xoogga ku saaray sidii kooxaha kala duwan ee Koofurta Sudan culays loogu saari laha fulinta waxyabihii hore loogu heshiiyay waxaana ay balan qaadeen inay fulin doonaan dhamaan waxyaabihii lagu heshiiyay kol hore.\nSoomaaliya Shirkaas waxaa uga qayb galay wasiiru dawlaha arrimaha dibada XFS mudane Cabdulkadir Ahmed khayr iyo wafdi u hogaminayo sidoo kale waxaa ka qayb galay mas’uuliyiinta Safaaradda Soomaaliya ku leedahay dalkaas.\nShirkaan oo maanta lagu soo gaba gabeynayo Jubba ayaa qorshuhu yahay in laga soo saaro war murtiyeed qeexaya waxyaabihii laga hadlay iyo go’aanadii ka soo baxay sida uu warbaahinta Qaranka u sheegay Ambassador Xuseen Xaaji Axmed Safiirka Soomaaliya ee Dalka Koofurta Sudan.\nPrevious articleShaqsi hubka u iib geyn jiray Alshabaab oo la xukumay\nNext articleCiidanka Xoogga dalka oo ku Wajahan Deegaanada Shabeellaha Hoose ay kaga harsanyihiin Argagixisada


Diiradda Amniga iyo Sagaashankii Maalmood ee la soo Dhaafay | KEYDMEDIA ONLINE\nDiiradda Amniga iyo Sagaashankii Maalmood ee la soo Dhaafay\nDagaalka lagula jiro kooxaha argagixisada oo aan wali fara ka qodneyn. Waxaa muuqata in dowladda Federaalka aysan laheyn qorshe cad iyo istaraatiijiyad lagu wiiqi karo cududa argagixisada.\nTobankii sano ee ugu dambeeyey waxay kooxda Al-Shabaab weerarro kala duwan ku hayeen Soomaaliya, khaasatan Koofurta Soomaaliya iyagoo goobo badan gacanta ku dhigay kana samaystay xarumo muuqda iyo kuwo aan muuqan, ayna ka hawlgalaan taageerayaal iyo malleeshiyaad taabacsan qadiyadooda. Dowladda Soomaaliya iyo Maamul goboleedyaduba waxay la kulmayeen weerarro abaabulan oo isugu jira qaraxyo, shakhsiyaad la beegsanayo, afduub iyo hoobiyeyaal lagu weeraray xarumaha maamullada sida Xarunta Madaxtooyada, Garoommada diyaaradaha iyo xeryaha ciidammada.\nSaddexdii bilood ee ugu dambeysay magaalada Muqdisho waxaa ka dhacay weerarro dhaliyey khasaarooyin badan. Dowladda ayaa mar walba ku doodda inay hagaajisey amniga, khaasatan Xukuumadda hadda jirta ayaa qaaday tallaabooyin ay ku sheegeen inay amniga ku wanaajiyeen oo uu ka mid yahay inay xireen waddooyin badan oo caasimaddda u ah halbowle iyagoo aakhirkii xayndaab ka samaystay Madaxtooyo iyo goobaha u dhaw keliyana ay dowladdu mari karto Waddada Maka Al Mukarama iyo Waddada Dekadda.\nTallaabadaas ayaa dhalisay inuu ganacsigii ciriiri galo, sidoo kalena ay dhacday tacadi aan ku wanaagsanayn aadaminnimada oo aan xitaa isbitaalladii iyo iskuulladii sahal lagu tegi karin, lagana kala danaysan karin goobaha kala durugsan iyo degmooyinka caasimadda adigoo uusan kaa lumin wakhti badan, kharash badanna uusan kugu bixin. Arrimahaas ayaa horseeday inay dadweynuhu ka caroodaan kana rajo dhigaan inay Xukuumadani amniga wax ka qaban karto, waxayna inta badan dadku ku nuuxnuuxsadaan inay ku fashilantay amniga balse idaacadihii tebin lahaa qaarna lacag la siiyey qaarna la handadey, dowladduna dad ay lacag siisay ka hawlgelisey baraha bulshada si ceebahaas loogu beddelo faan iyo dicaayado been ah, oo dadka lagu marin habaabinayo, laguna faanayo in amnigii caasimaddu hagaagey.\nKeydmedia ayaa isku dayda inay u kuurgasho amniga caasimadda iyadoo baaritaanka loo kala saaro xilli-xilli. Haddaba haddii aan tusaale u soo qaadanno bilihii u dambeeyey, baaritaanno iyo qiimayn ay Keydmedia diiradda saartay weerarradii ka dhacay caasimaddda iyo gobollada dalka lana kaashatay xeeldheerayaal amniga aqoon durugsan u leh ayay ku ogaatay in goobaha la weeraray iyo taariikhada hoos ku xusan ay ahaayeen weerarradii ugu cuslaa:\n23/06/2020 ayuu ruux lugaynaya isku qarxiyey illinka laga galo xerada tababbarrada ee Dhegabadan (ku taal goob Xeebta Jaziira iyo Xalane u dhexaysa) taasoo ay dowladda Turki u dhistay Soomaaliya gacanna ay ka geysato maamulidda iyo tababbaridda ciidankaba. Ma ahayn markii ugu horreysey ee la beegsado xeradaas qofka isqarxiyeyna kuma guuleysan inuu sidii uu rabey uu u fuliyo oo gudaha ma uusan gelin waxuuna ku qarxay afaafka hore haddii kale khasaaruhu intaas wuu ka badnaan lahaa.\n13/07/2020 ayay ahayd markii kolonyo gelbineysay taliyaha Ciidanka Xoogga Dalka ee Soomaaliyeed Janaraal Odawaa uu jiiray baabuur laga soo buuxiyey walxaha qarxa oo uuna wadey naftiihallige. Taliyaha ayaa dirqi ku baxsaday waxaana qaraxaas ka dhashay khasaare nafeed iyo maalba. Qaar ka mid ah ciidankii taliyaha la socdey ayaa dhintay qaarna way dhaawacmeen. Taliyaha ayaa bilo ka hor ka badbaadey weerarro iyo qaraxyo isagoo hawl shaqo u joogey goobo ka mid ah Gobolka Shabeellaha Hoose.\n04/07/2020 waxaa wee Xarunta Canshuuraha oo ku taal degmada Xamarjajab, meel u dhaw dekadda Muqdisho. Weerarka oo dhacay goor hore ayaa sababay inuu yaraado khasaaraha haddiise xilligaas ka dib uu dhici lahaa waxaa suurtogal noqon lahayd inuu khasaaruhu intaas ka badnaan lahaa.\n08/07/2020 waxaa qarax loo isticmaalay miino waddada dhinaceeda la dhigay lagu weeraray baabuur uu lahaa ciidanka Booliska Soomaaliyeed. Qaraxa ayaa ka dhacay degmada Hodan goob u dhaw Dugsigii Sare ee Banaadir waxaana ka dhashay khasaare nafeed oo dadka dhintayna ay ku jireen gacanyareyaasha Taliyaha Ciidana Booliska Soomaaliyeed.\n03/08/2020 waxaa uu ruux isku soo xiray qarax isagoo lugaynaya uu isku qarxiyey maqaayad lagu magacaabo Luul Yemen, taasoo ku taal goob aan ka fogeyn Dekadda Muqdisho. Maqaayadda ayaa ah goob ay ka cunteeyaan shaqaalaha & ciidanka ka shaqeeya dekadda, saldhigga Xamarjajab, ciidanka asluubta, shaqaalaha maxkamadda iyo shaqaalaha madaxtooyo. Weerarkaas ayay wax ku noqdeen ilaaladii maqaayadda iyo dad shacab ahaa oo ka agdhawaa.\n08/08/2020 ayaay Al-Shabaab weerar loo adeegsaday baabuur uu wadey ruux isqarxiyey lagu weeraray Taliska Qaybta 27aad oo ku yaal meel ku dhaw Garoonka Ciyaaraha ee Muqdisho. Weerarka ayaa la fuliyey goor subax ah wuxuuna wadahii isqarxiyey ku guuleystey inuu gaarigu gudaha u galo xarunta oo ay ku sugnaayeen ciidan, qayba ay ka deggan yihiin qoysaskooda oo sidoo kale ay yaalleen gaadiidka dagaalka ee Ciidanka Xoogga Dalka & agab kale. Dhimashada ayaa gaartey 30 ruux dhaawacuna intaas wuu ka badnaa.\nTodobaadka Keydmedia Online ay diyaarineysay Warbixintaan iyo Barnaamijka Maqal & Muqaalka ah waxaa Magaalada Muqdisho ka dhacay shan Weerar:\nAugust 10, 2020: Inta la xaqiijiyay 19 qof, oo 15 maxaabiis ahaayeen ayaa lagu dilay dagaal ka dhacay gudaha Xabsiga oo u dhaxeeyay ilaalada iyo maxaabiis Al-Shabaab, waxaana kamid ah dhimashadda 4 Askari.\n12 August 2020: Qof ayaa ku dhintay, mid kalena wuu ku dhaawacmay Qarax miino oo ka dhacay xili habeen ah inta u dhaxeyso waddada isku xirto Suuqa Beerta iyo iskuulka 21 October oo yaallo Degmada Waaberi ee gobolka Banaadir.\n13 August 2020: Degmooyinka Waaberi, Boondheeri, Xamar-Jajab iyo Yaaqshiid ayaa xili fiidkii ah waxaa ka dhacay qaraxyo loo adeegsaday bambooyinka gacanta, oo lagu weeraray saldhiyo Booliska iyo fariisimo Ciidan. Wax Khasaaro ah kama dhalan.\n16 August 2020: Waxaa weerar culus lagu qaadey Elite hotel oo ku yaalla xeebta Liido ee magaaladda Muqdisho. Ugu yaraan 16 qof, oo 4 kamid ah ay ahaayeen dabley hubeysan oo gudaha hotel-ka ka dagaalamay ayaa lagu dilay weerar oo qarax gaari ku billowday, kadibna xigay dagaal toos ah.\n16 August 2020: Wasiirka Waxbarashadda C/llaahi Goodax Barre ayaa ka badbaaday qarax miino oo kolonyo uu la socday lagula eegtay inta u dhaxaysa Doolow iyo Beled-Xaawo, oo kawada tirsan gobolka Gedo. Labo Xildhibaan oo wasiirka la socday ayaa ku dhaawacmay, waxaana loo soo qaadey Muqdisho.\nSidoo kale isla xilligaas waxaa magaalada Muqdisho dilal qorshaysan loogu geystay ciidan ka tirsan booliska oo shaqo ka hayey goobo kala duwan oo caasimadda ka mid ah iyadoo mararka qaarna hore loo sii qaatay qoryihii ay shaqada ku hayeen.\nMarkii si dhaw loo jalleeco weerarradii sannadihii tegey waxaa laga fahmi karaa Al-Shabaab inaysan weerarro teel-teel ah iska qaadin balse ay beegsadeen goobo iyo dad cayiman kuwaasoo inta badan leh xiriir dhaw, sida xilligii ay hoteellada weerari jireen, xilligii ay xarumaha degmooyinka weerari jireen, xilligii ay xarumaha wasaaradaha weerari jireen.\nWelwelka ugu weyn ee masuuliyiinta qaar laga qabi karo ayaa ah inayba yihiin kuwo u adeega wadammo shisheeye oo aan rebin inay Soomaaliya nabadi ka dhalato. Weerarada Al-Shabaab ma ahan kuwo ay iska qaadaan xilli walba; waxay si gaar ah u beegsadaan hay’ado dowladeed, shaqaalaha goobo gaar ah iyo xarumo gaar ah. Haddaba markii aad jalleecdid goobaha iyo shakhsiyaadka qaraxyada iyo dilalka lala beegsaday 2-dii bilood ee uu dambeysey, waxaa ku cad in bartilmaameedku hadda uu yahay ciidanka Booliska iyo ciidanka Xoogga Dalka ee Soomaaliyeed iyo dabcan xarumaha muhiimka ah ee caasimadda iyo gobollada ku yaal ee ay ka hawlgalaan.\nXeeldheereyaasha oo aan weydiinney bal inay noo iftiimiyaan qaababka looga hortegi karo weerarrada isugu jira qaraxyada naftood-halligeyaasha, miinooyinka waddada dhinaceeda lagu aaso amase la dhigo iyo dilalka qorshaysan ee lagu bartilmaameedsado shakhsiyaad ka mid ah shaqaalaha dowladda ee ciidan iyo rayidba leh.\nWaxay inoo sheegeen inay muhiim tahay in la qaado tallaabooyin dhawr ah oo lafdhabar u noqon kara istaraatiijiyadda la-dagaalanka argagixisada sida: xuuraan iyo wardoon sugan. Sidoo kale waxay sheegeen inay muhiim tahay in fahan buuxa laga haysto lana qiimayn karo weerarradii aan soo dhaafnay taaso suurtogelin karta in la ogaado goobaha iyo hay’adaha sida gaarka ah ay diiradda weerarradu u saaran tahay ee la bartilmaameedsanayo iyo xiriirrada ay weerarradaas qorshaysani yeelan karaan.\nFalanqeyn Mohamud M Uluso | 17 September 2021 12:52\nFalanqeyn 17 September 2021 12:52


Mas'uul ka tirsan Jubbaland oo Saacado lagu xanibay Garoonka Aadan-Cadde - Awdinle Online\nMas’uul ka tirsan Jubbaland oo Saacado lagu xanibay Garoonka Aadan-Cadde\nAgaasimaha Madaxtooyada Jubbaland Abshir Mohamed ayaa maanta lagu xanibay garoonka diyaaraddaha Aadan Cadde, isagoo ku sii jeeday magaalada Nairobi ee dalka Kenya.\nAgaasimaha oo ka mid ahaa wafdigii Madaxweynaha Jubbaland Axmed Madoobe ee Muqdisho u tagay shirarkii looga hadlayay doorashada, balse howlo shaqo u sii joogay.\nWararka ayaa sheegaya in markii hore lagu xanibay Baasaboorka Soomaaliga ee Diblomaasiga oo ku jiray liiska madow (Black List), kana mid ahaa mas’uuliyiinta Jubbaland ee horay Black List-ga loo geliyay baasabooradooda Diblomaasiga intii uu jiray khilaafkii DFS iyo Jubbaland.\nHase ahaatee waxaa uu markii dambe la soo baxay Baasaboor Ajnabi uu watay, inkastoo lagu wargeliyay in arrinta aysan aheyn Baasaboorka kaliya oo Nabadsugida ay heysato, waxaana is mari-waa arrintaas ka dhashay ku soo baxay Wasiiro uu ku jiray Wasiirka Arrimaha Dibadda Axmed Ciise Cawad oo garoonka ku sugnaa oo arrintaas xalinteeda galay, iyagoo la xiriiray Mas’uuliyiinta hey’adaha dowladda, si Agaasimaha loogu ogolaado safarkiisa, waxaase la fasaxay mar ay diyaaraddii ka tagtay.\nPrevious articleHaweeney si xun loogu dilay Magaalada Burco\nNext articleWafdi ka socda dowladda oo gaaray Baydhabo & Shir ka furmaayo


DEG-DEG: Premier League Oo Go'aan Ka Gaadhay Qorshihii Man United Iyo Liverpool Ee Isbedelka Weyn Kubadda Cagta England Ku Keenayay - Gool24.Net\nDEG-DEG: Premier League Oo Go’aan Ka Gaadhay Qorshihii Man United Iyo Liverpool Ee Isbedelka Weyn Kubadda Cagta England Ku Keenayay\nOctober 14, 2020 Apdihakem Omer Adam\nMadaxda sarre ee horyaalka Premier League ayaa lagu soo warramayaa inay ka arrinsadeen qorshaha loogu magac daray “Mashruuca sawirka weyn” (Project Big Picture) ee ay wadeen labada kooxood ee Manchester United iyo Liverpool.\nKaddib kulan ay maanta yeesheen kooxaha Premier League, waxa la filayaa in shaqsiyaadka maamulka u ah horyaalku ay shaacin doonaan inuu gabi ahaanba bur-buray oo uu waxba kama jiraan yahay mashruucii ay Reds iyo Red Devils wateen.\nShirka kooxaha Premier League oo mudo laba saacadood ah socday ayaa la isku raacay in lacag 50 Milyan oo Pound ah la siiyo kooxaha heerka hoose ee horyaalada League one iyo League two si ay usii ahaadaan kuwo taagan oo jira.\nIn lacag la siinayo kooxaha horyaalada heerka saddexaad iyo afraad ayaa caksi ku ah xaalada horyaalka heerka labaad ee Championship-ka kuwaas oo aan gabi ahaanba wax lacag ah ka heli doonin Premier League.\nMarka laga yimaado in maamulka horyaalku ay go’aamiyeen inay si toos ah saxaafada horteeda uga diidaan qorshaha mashruucan, Man United iyo Liverpool ayaa sii wadi doona dalabaadkooda ay ku doonayaan in Project Big Picture la hirgeliyo.\nMadaxda horyaalka ayaa maanta galay shir deg-deg ah oo ay qoddobo kasoo saari doonaan kana saxeexi doonaan kooxaha kahor inta aan si rasmi ah loo shaacin.\nInkasta oo uusan wali war rasmi ahi soo bixin haddana wargeyska The Sun oo ah midka xogtan keenay ayaa lala wadaagay in uu soo dhammaaday hammigii Liverpool iyo Manchester.\nQorshaha labadaas kooxood ayay kamid ahayd in la kansalo koobabka Community Sheild iyo Carabao Cup sidoo kalena 20-ka kooxood ee horyaalka ka ciyaara 18 lagu soo koobo.


Mudane (Gabeyre) Caabuqa COVID19 waxaa uu sameeyay guud ahaan ganacsiga qeybahiisa kala duwan gar ahaan. qeybaha Diyaaradaha, Shidalka, Bankiyada, Xawaladaha, Soodajinta, iyo Hoteladda. - Somali Chamber of Commerce and Industry\nHome » News » Mudane (Gabeyre) Caabuqa COVID19 waxaa uu sameeyay guud ahaan ganacsiga qeybahiisa kala duwan gar ahaan. qeybaha Diyaaradaha, Shidalka, Bankiyada, Xawaladaha, Soodajinta, iyo Hoteladda.\nMudane (Gabeyre) Caabuqa COVID19 waxaa uu sameeyay guud ahaan ganacsiga qeybahiisa kala duwan gar ahaan. qeybaha Diyaaradaha, Shidalka, Bankiyada, Xawaladaha, Soodajinta, iyo Hoteladda.\nGanacsato uu Hogaaminaayo mamulka Rugta Ganacsiga iyo Warshadaha Soomaaliyeed ayaa manta ka qeyb galay Madal Caafimaad oo ay soo qaban-qaabiyay Agaasinka Caafimaadka iyo Maamulka Gobolka Banaadir.\nMadashaan ayaa waxaa kasoo qeyb-galay Madax kala gedisan oo ka kala socday Maamulka Gobolka Banaadir, Wasaaradaha Caafimaadka, Maaliyadda, Dhalinyarada & Isboortiga, Ganacsiga, iyo Rugta Ganacsiga iyo Warshadaha Soomaaliyeed. Madashaan ayaa waxaa diirada lagu saaray saameynta Caabuqa COVID19 uu ku yeeshay dhaqaalaha iyo arrimaha bulshada dalka Soomaaliya gaar ahaan Gobolka Banaadir, iyo guud ahaan dhaqaalaha dalka.\nGudoomiyaha Rugta ganacsiga mudane Maxamud Cabdi Cali (Gabeyre) oo banalka ka haddlay ayaa sheegay in uu saameynta Caabuqa COVID19 ganacsiga guud ahaan, balse uu aad usameyay, qeybaha Diyaaradaha, Shidalka, Bankiyada, Xawaladaha, Soodajinta, iyo Hoteladda.


“Afka ayaa qaleel i ahaa oo xitaa waan la hadli waayay saaaxiibadeyda,”. Ander Herrera – Gool FM\n“Afka ayaa qaleel i ahaa oo xitaa waan la hadli waayay saaaxiibadeyda,”. Ander Herrera\nByare May 9, 2016\n(Manchester) 09 Maajo 2016. Kubbad qaabeeyaha Man United Ander Herrera ayaa daaha ka rogay inuu ku dhibtoonayo waqtiga kuleelaha ee England iyadoo ay jirto inuu ka yimid dalka Spain oo aan dab yar shideen.\nHerrera ayaa sheegay inuu awoodi waayay inuu la hadlo xitaa saaxiibadiisa intii lagu jiray ciyaartii sabtida ay 1-0 ku mareen Norwich sababo la xiriira deegaanka.\nLaacibkii hore ee Athletic Bilbao ayaa yiri:”Waa mid la mid ah koonfura Spain, laakiin Spain jawigu dhaqso iskuma badelo.\n“Kulankii aan ka hortagnay Norwich, aad ayuu u adkaa lama aan hadli karin xitaa saaxiibadeyda maxaa yeelay afka ayaa aad ii qalalnaa.\n“Laakiin ugu dambeyn waxaan helnay saddexda dhibcood, weli tartanka ayaan ku jirnaa, waxaan xoogaa cadaadis saarnay Manchester City waana dagaalami doonaa tan iyo dhammaadka.”.\nRajada Man United ee booska afaraad ayaa si wayn u soo noolaatay kaddib markii xalay bar-baro lagu celiyay Man City, waxayna Red Devils berito la ciyaari doontaa kooxda West Ham kulan go’aan ka gaari kara inay CL soo aadi karto kal ciyaareedka soo socda iyo inkale.\nReal Madrid iyo Barcelona oo uu min hal kulan u harsan yahay, Taariikhda La Liga maxay ka leedahay kulankan?…(Aqriso warbixin la turxaan bixiyay)\nHOR DHAC: West Ham United vs. Manchester United (West Ham waa kulan micno dareen wata ugu fadhiya balse United iyada waa u guul ama geeri!)


Laacibkii Inter Milan ee Joao Mario oo ka dagay magaalada Moscow ee dalka Ruushka si uu ugu biiro Kooxda… – Gool FM\nLaacibkii Inter Milan ee Joao Mario oo ka dagay magaalada Moscow ee dalka Ruushka si uu ugu biiro Kooxda…\n(Moskow) 27 Agoosto 2019. Joao Mario ayaa qarka u saaran inuu noqdao ciyaaryahan ka tirsan kooxda Lokomotiv Moscow saacadaha soo addan, waxaana kooxdaasi ay bixin doontaa mushaharkiisa uu ka qaato Inter Milan.\nJoao Mario ayaa ka dagay Magaalada Moscow maanta oo Talaado ah, waxaana markii uu gaaray halkaasi sawir la galay taageere, kaddibna soo dhigay baraha xiriirka bulshada ee dhinaca Internet-ka.\nLaacibkan khadka dhexe ayaa kooxda Lokomotiv ugu dhaqaaqaya heshiis amaah hal xilli ciyaareed ah oo ay qiyaar u ahaystaan inay kuwada iibsan karaan xiddigan 18 milyan oo euro.\nSida uu warinayso warsidaha Gazzetta dello Sport kooxda ka dhisan dalka Ruushka ayaa sidoo kale bixin doonta mushaharka laacibkaan inta ka dhiman xilli ciyaareedkan.\nKu dhawaaqista heshiiskan ayaa la rajeynayaa inay goor dambe dhacdo, iyadoo warbixinno dalkaasi Talyaaniga ka jira ay sheeganayaan in daaha laga qaadi doono heshiiskan isla caawa.\nL’arrivo di #JoaoMario a Mosca (già ieri). In Russia danno per possibile la presentazione del giocatore, arrivato dall’Inter in prestito, per stasera alle 20 (russe) alla Russian Railways Arena pic.twitter.com/MF9OHMzoQp\n— Daniele Mari (@marifcinter) August 27, 2019\nWakiilka Mesut Ozil oo xaqiijiyey haddii uu laacibku bisha Janaayo ka tagayo kooxdiisa Arsenal


ISKA ILAW KHILAAFKII POGBA: Jose Mourinho Oo Alexis Sanchez Bahdilaad Ugu Horsameeyay Ciyaartoyda Kooxdiisa Intii Aanu Gabi Ahaanba Ka Reebin Kulankii West Ham. - GOOL24.NET\nTababaraha kooxda Manchester United ee Jose Mourinho ayaa u muuqda in uu cadow badan ka dhex samaysanayo kooxdiisa kadib markii uu sii balaadhiyay ciyaartoyda uu khilaafku kala dhexeeyo. Iyada oo la ogaa wixii dhex maray Mourinho iyo Pogba, ayuu markale macalika ree Portugal bahdilaad ku sameeyay Alexis Sanchez iyada oo waliba ciyaartoyda kooxda kowaad ay daawanayaan.\nAlexis Sanchez ayaa ciyaartoyda kooxdiisa Manchester United ula safray London ka hor kulankii West Ham United laakiin waxaa gabi ahaanba laga dhex wayay shaxdii uu Mourinho kulankan ku soo galay iyo waliba ciyaartoydii kaydka fadhiday taas oo su’aalo badan keentay.\nAlexis Sanchez ayaa si xun ugu soo dhibtoonayay hanaanka ciyaareed ee Jose Mourinho si la mid ah xidigo kale oo isla kooxdiisa ka tirsan laakiin wariyaha ree Chile ee Maks Cardenas ayaa shaaca ka qaaday in Mourinho uu xarunta tababarka kooxdiisa Man United uu shaqo gaar ah ugu diray intii uu lagu mashquul sanaa xaaladii Pogba.\nWariyaha ree Chile ee Maks Cardenas ayaa sidoo kale sheegay in Jose Mourinho uu canaan dhaha ku jaray Alexis Sanchez isla markaana uu ku hor bahdilay ciyaartoyda kooxdiisa ka hor intii aanu gabi ahaanba ka saarin liiska kooxdiisa ee kulankii West Ham.\nLaakiin Sanchez ayaa daawanayay kooxdii laga reebay ee Man United oo guuldaro 3-1 ahi ka soo gaadhay West Ham United waxayna taasi hadda u muuqataa mid xaalad xun oo kale sii dhex galinaysa Jose Mourinho.\nWargayska Daily Mirror ayaa sheegay in isla todobaadkan shaqada laga caydhin karo Jose Mourinho halka warar kale oo soo baxayaa sheegayaan in Jose Mourinho laftiisu uu diyaar u yahay in shaqada laga caydhiyo taas oo lagu tilmaamay qaabka xun ee uu ciyaartoyda kooxdiisa ula dhaqmayo.\nJose Mourinho ayaa si ula kac ah erayo xumaan ah ugu tuuray Pual Pogba isaga oo waliba ogaa in kamarada saxaafadu ay taalay xarunta wuxuuna muujiyay in aanu dan ka lahayn xalinta khilaafka xun ee uu xidiga ree France kula jiro.\nBalse in uu hadda markale bahdilaad ku sameeyay Alexis Sanchez waxay muujinaysaa in isaga laftiisu uu diyaar u yahay in laga caydhiyo shaqada Man United inkasta oo uu ogyahay in maamulka Red Devils ay qiimo badan ku kici doonto taasi.\nSi kastabaha ha ahaatee, halyaygii hore ee Man United ee Rio Ferdinand ayaa maamulka kooxdiisii hore ee Ed Woodward ugu baaqay in uu hadda go’aan deg deg ah xaalada ka gaadho inta ayna ka sii xumaan.


Kismaayo News » Wafti dawladda uga qayb galaya aaska Suldan Cabdi oo gaaray Kismaayo\nWafti dawladda uga qayb galaya aaska Suldan Cabdi oo gaaray Kismaayo\nKn:Magaalada Kismaayo waxaa soo gaaray wafti ka kooban 35 xubnood oo uu hogaaminaayo wasiirka warfaafinta, Boostada iyo Isgaarsiinta, Gaadiidka cirka iyo dhulka Cabdullahi Cilmooge Xirsi.\nWaftigan oo Kismaayo u yimid inay ka qayb galaan aaska qaran ee loo samaynaayo Allaha u naxariistee Suldaan Cabdi Suldaan Cali Sonkor ayaa waxay ka koobanyihiin, Xildhibaano, culimo awdiin uu hormuud u yahay Sh. Nuur Baaruud Gurxan, Saraakiil ciidan iyo agaasimayaal ay ku jiraan, agaasimaha guud ee wasaaradda warfaafinta, agaasimaha xafiiska wasiirka iyo agaasimaha shaqada iyo shaqaalaha.\nMeydka Suldaanka ayaa la sugayaa in baritoole oo sabti ah la soo gaarsiiyo magaalada Kismaayo, ayadoo ay soo galbin doonaan dhawr diyaaradood oo ay la socdaan wafuud isugu jirta madaxdawladeed, culimo, odayaal dhaqameed, siyaasiyiin iyo ganacsato.\nAmaanka magaalada Kismaayo ayaa la adkeeyay, waxayna ciidamadu ku jiraan feejignaan dheeri ah iyo heegankii ugu danbeeyay ee ay ku sugayaan masuuliyiinta iyo dadka muctarifka ah ee isugu imaanaya Aaska Allaha u naxariistee Suldaan Cabdi Suldaan Cali Sonkor.


Wararka Maanta: Talaado, Sept 4 , 2018-Hadaljeedintii Madaxweyne Farmaajo ee Shirka Madasha Iskaashiga Shiinaha iyo Afrika\nTalaado, September, 04, 2018 (HOL) - Madaxweynaha Soomaaliya Maxamed Cabdulaahi Farmaajo ayaa qudbad dheer ka jeediyay shirka Madasha Iskaashiga Shiinaha iyo Afrika isagoo ku tilmaamay shirka inuu yahay mid taariiqi ah.\nMadaxweynaha Jamhuuriyadda Shacbiga ee Shiinaha iyo Xoghayaha Guud ee Xisbiga Shuyuuciga Shiinaha, Mudane Xi Jinping,\nMadaxweynaha Jamhuuriyadda Koonfur Afrika, Mudane Cyril Ramaphosa,\nMadaxweynaha Rwanda isla markaana ah Guddoomiyaha Midowga Afrika, Mudane Paul Kagame,\nGuddoomiyaha Midowga Afrika, Mudane Musa Faqi Maxamed,\nMadaxda Dowladaha, Mudanayaal iyo Marwooyin,\nWaxa sharaf ii ah inaan hadaljeedin ku yeesho kulankan muhiimka ah ee iskaashiga Shiinaha iyo Afrika.\nUgu horrayntii, waxaan uga mahadcelinayaa dowladda iyo dadka Jamhuuriyadda Shacbiga ee Shiinaha soo dhawayntoodii diirranayd iyo martisoorkii aniga iyo waftigayga loo fidiyey, intii aannu ku sugnayn magaaladan taariikhiga ah ee Beijing.\nSidoo kale, aniga oo ka faa’idaysanaya fursaddan waxaan jeclahay inaan Jamhuuriyadda Shacbiga ee Shiinaha iyo Jamhuuriyadda Koonfur Afrika oo si wadajir ah u shir guddoominayey Madasha Iskaashiga, uga mahadceliyo dadaallada baaxadda leh ee ay ku bixiyeen qabanqaabada shirkan.\nWaxaan kale oo aan ugu hambalyeynayaa Jamhuuriyadda Senegal in ay noqotay dowladda la shir guddoominaysa Madasha soo socota dalka Shiinaha.\nDalka Shiinuhu waxa uu taariikh ahaan Soomaaliya iyo dalal badan oo Afrikaan ah ka taageeri jiray mashaariic waaweyn ee horumarineed.\nTan iyo markii la daahfuray shirka Madasha Iskaashiga Shiinaha iyo Afrika sannadkii 2000, waxa uu horseeday dardargelinta iskaashiga u dhexeeya Shiinaha iyo Afrika, isagoona tilmaam u noqday sida ay Shiinaha uga go’an tahay iskaashi dhexmara dalalka Afrika iyo Shiinaha.\nHubaashii, shirkani waxa uu ibo-fur u yahay sare u qaadidda iskaashiga dhinaca horumarka, wuxuuna abuurayaa madal ku dhisan wada hadal iyo kalsooni.\nShirka sannadkani waxa uu leeyahay muhiimad gaar ah, sababta oo ah waxa uu ku suntan yahay guul taariikhi ah, maaddaama oo 18-kii sanno ee la soo dhaafay uu iskaashi miradhal ah dhexmarayey Shiinaha iyo Afrika.\nWaxaannu bogaadinaynaa jawiga loo dhan yahay ee ay ku qabsoomaan wada hadallada iyo wadashaqaynta joogtada ah, taas oo keenaysa in qodobbo waxtar leh ka soo baxaan shirkan.\nSoomaaliya waxa ay si buuxda u taageeraysaa go’aanka wadajirka ah ee “Dhisidda bulsho wadaagta mustaqbal” iyo qorshe-hawleedkii Beijing.\nKhudbaddii uu ka jeediyey Madaxweyne Xi Jinping furitaanka Madasha Iskaashiga Shiinaha iyo Afrika, wuxuu ku soo bandhigay qorshe dhammaystiran oo wadashaqaynta Shiinaha iyo Afrika lagu xoojinayo.\nSiddeeddii hindise ee uu soo jeediyey Madaxweyne Jinping iyo deeqihii uu Shiinuhu ballanqaaday waxay suurtagelinayaan in la iska kaashado dhinacyada muhiimka ah ee horumarineed si loo gaaro natiijooyin la taaban karo.\nDowladda Shiinuhu waxa ay ku ammaanan tahay fulinta ballanqaadyadeeda, waxaanna ku kalsoonahay in saddexda sanno ee soo socda wax badan la qaban doono.\nXiriirka ka dhexeeya Hindisaha Shiinaha ee Kaabayaasha Dhaqaalaha (Road and Belt Initiative) iyo hiigsiga 2063 ee Midowga Afrika waxa uu xoojinayaa yoolka horumar ee ay wadaagaan dadyowga Shiinaha iyo Afrika.\nAynu kulankeenan ugu dabbaaldegno 40-guuradii ka soo wareegtay siyaasaddii Shiinuhu qaatay ee ku salaysnayd furfurnaanta iyo isbeddelka, taas oo muwaadiniin gaaraysa 700 oo milyan ka saartay saboolnimada. Waa guul aynu wax badan ka baran karno haddii aynu helno siyaasado waxtar leh oo lagu kaabay shaqo joogto ah. Waxaa sidoo kale laga baran karaa in nabadgelyada, ammaanka iyo xasiloonida aan la gaari karin haddii aan la daboolin baahiyaha asaasiga ah ee muwaadiniinta.\nSoomaaliya waxa ay horumar la taaban karo ka samaysay dhinacyada nabadgelyada, ammaanka, dawlad-wanaagga iyo siyaasadda la dagaallanka musuqmaasuqa.\nXeebaha Soomaaliya waxa ay taariikh ahaan marin u ahaayeen ganacsiga u dhexeeya Shiinaha, Afrika iyo Jasiiradda Carabta. Haatan, hirgelinta Hindisaha Kaabayaasha Dhaqaalaha (Belt and Road Initiative), iyo ka faa’idaysiga khayraadkayaga dihan ayaa Soomaaliya u sahlaya inay hormuud u noqoto horumarka iyo isku xirnaanta gobolka.\nHaddii aynu ka faa’idaysanno fursadahan dhaqaale, Soomaaliya waxay door weyn ka ciyaari kartaa barwaaqada iyo xasilloonida adduunweynaha.\nWaxaan aaminsanahay in Madasha Iskaashiga Shiinaha iyo Afrika ay kaalin mug leh ka qaadan karto fududaynta maalgashiyada muhiimka ah iyo xiriirka dadyowga Shiinaha iyo Afrika, si loo gaaro horumar iyo faa’idooyin wadaag ah.\nMaaddaama Soomaaliya ay dananayso joogtaynta xasiloonideeda iyo dardargelinta koboca dhaqaaleheeda, waxa ka go’an inay soo dhawayso dhammaan noocyada kala duwan ee maalgashiyada si looga faa’idaysto khayraadka dihan ee dalka, loona gaaro natiijooyin miradhal ah oo ku yimid wadashaqayn laga wada dheefayo.\nUgu danbayntii, aniga oo ku hadlaya magaca wafdigayga iyo kan shacabka Jamhuuriyadda Federaalka Soomaaliya, iga guddooma salaan iyo bogaadin sarraysa. Waxaan dhammaanteen inoo rajaynayaa guul iyo wadahadallo miradhal ah.


Ra'iisul Wasaaraha cusub oo fariin u diray Farmaajo | KEYDMEDIA ONLINE\n"Anigoo fahamsan in dalku uu ku jiro marxalad kala guur ah, hadana mudada aan xilka hayo waxaan shacabka Soomaaliyeed ugu adeegayaa si daacad ah," ayuu yiri RW Rooble.\nMUQDISHO, Soomaaliya - Ra'iisul Wasaaraha cusub ee habeen hore Farmaajo u magacaabey xilka Maxamed Xuseen Rooble, ayaa markii ugu horeysay ka hadlay magacaabistiisa oo kusoo beegantay xili waqtiga dowladda ka hartay 4 bilood.\nRooble ayaa ka mahadceliyay xilka uu u magacaabey isagoo yiri: "Waxaan uga mahadcelinayaa Madaxweyne Farmaajo magacaabista uu ii magacabay xilka Ra'iisul wasaraha ama wasiirka koowad ee dalka".\nWuxuu balan-qaadey Rooble in shacabka uu si daacadnimo ku jirto ugu adeegi doono mudada kooban ee uu xilak hayo, oo uu sheegay inuu fahansan yahay inuu wadanka ku jiro marxalad kala-guur ah, oo u baahan dedaallo dheeraad ah inuu la yimaado.\n"Anigoo fahamsan in dalku uu ku jiro marxalad kala guur ah, hadana mudada aan xilka hayo waxan shacabka Soomaaliyeed ugu adegayaa si daacad ah," sidaasi ayuu ku yiri RW qoraal uu soo dhigay bartiisa Twitter-ka.\nRooble iyo xukuumadda u usoo dhisi doono ayaa hortagi doono Baarlamaanka, si ay codka kalsoonida u helaan, waxaana kadib u billaaban doono howl culus, oo waqti aad u yar lagu qabanayo, taasoo ah inuu doorasho ku qabto 3 bilood.\nDadka falanqeeya arrimaha siyaasadda ayaa sheegay in Ra'iisul Wasaare Rooble laga doonayo inuu xoogga saaro Hal arrin oo ah in dalkan ay ka dhacdo doorasho waqtigeeda ku qabsoonta. [Halkan ka akhri Warbixinta Xil culus iyo shaqo aan badneyn].\n0 Comments Topics: doorashadda 2020 farmaajo rooble villa soomaaliya


Wasiir Jubbaland oo Muqdisho lagu Xiray\nWasiirka Amniga Maamulka Jubbaland oo Lagu Xiray Muqdisho.\nBy Editor\t On Sep 1, 2019\nCiidamadda Nabadd Sugidda iyo sirdoonka qaranka Soomaaliyeed ayaa Magaaladda Muqdisho ku xiray galabta wasiirka amniga Maamulka Jubbaland C/rashiid Janan.\nSida ay sheegayaan warar soo baxaya ciidamada amaanka ayaa gudaha garoonka ku xiray Wasiirka Amniga Jubbaland kadib markii ay ka reebeen diyaarad uu usii raaci lahaa magaalada Adis Ababa dalka Itoobiya uu safar u ahaa.\nLama oga sababta ka dambeysa xariga wasiirka amniga Maamulka Jubbaland.\nDhawaan Makamada Gobolka Banaadir ayaa soo saartay amar lagu burinayay waarankii horey loogu jaray Cabdirashiid Janan, waxaana xiligaa kadib Wasiirka amniga Jubbaland Muqdisho ku yimid safar qarsoodi ahaa iyadoona la xirin.\nQabashada Wasiirka amniga Jubbaland ayaa imaanaysa xili dowlada federaalka Soomaaliya ku amartay diyaaradaha tagaya iyo kuwa ka imaanaya magaalada Kismaayo soo maraan garoonka diyaaradaha Aadan Cadde,waxaana arinkaas ka hor yimid Maamulka Axmed Madoobe.\nwasiirka amniga Maamulka Jubbaland C/rashiid Janan.\nSarkaal Ka Tirsanaa warbaahinta Shabaab oo Muqdisho Lagu Qabtay.\nJubbaLand ‘LABADEEDA’ Madaxweyne oo Xaflado loogu Sameeyay Minneapolis.


Madaarka Frankfurt Oo Bilaabay Jadwalka Jiilaalka Cusub: Duulimaadyada taga 244 Meelo ee 92 wadan\nBogga ugu weyn » Maqaallada Wararkii Ugu Dambeeyay » Airport » Madaarka Frankfurt Oo Bilaabay Jadwalka Jiilaalka Cusub: Duulimaadyada taga 244 Meelo ee 92 wadan\nAirport • Jebinta Wararka Caalamka • Jebinta Wararka Safarka • Safarka Ganacsiga • Jarmalka Jebinta Wararka • Wararka Dowladda • News • War-Saxaafadeed • Gaadiidka • Wararka Mareykanka\nAnzeigetafel *** Qoraal Maxalli ah ***\nJadwal cusub oo jiilaal ah ayaa ka dhaqan galaya garoonka diyaaradaha ee Frankfurt (FRA) Oktoobar 31. Jadwalku wuxuu muujinayaa wadar ahaan 83 shirkadood oo duulimaadyo rakaab ah oo taga 244 goobood oo ku kala yaal 92 waddan oo adduunka ah.\nDuulimaadyo cusub oo ku taga Maraykanka ayaa laga heli karaa FRA\nFrankfurt Jadwalka jiilaalka waxaa ku jira duulimaadyo badan oo Caribbean iyo Bartamaha Ameerika\nMeelo badan oo Yurub ah ayaa laga reebay jadwalka xagaaga ee FRAPORT\nIyada oo si tartiib tartiib ah kor loogu qaadayo xayiraadaha safarka ee la xidhiidha masiibada, meelo badan iyo diyaarado ayaa lagu dari karaa ogeysiis gaaban jadwalka. Marka la barbar dhigo garoommada kale ee Jarmalka, FRA waxay mar kale bixin doontaa doorashada isku xirka ugu ballaadhan jiilaalkan. Tani waxay hoosta ka xariiqaysaa doorka Frankfurt oo ah xarunta duulista caalamiga ah ee ugu weyn uguna muhiimsan. Jadwalka cusub ee jiilaalka waxa uu sii jiri doonaa ilaa Maarso 26, 2022.\nIsku celcelis ahaan 2,970 duulimaad todobaadle ah (bixitaan), ayaa la qorsheeyay bilowga xilliga jiilaalka ee Noofambar. Taasi waxay 30 boqolkiiba ka yar tahay xilliga u dhigma ee 2019/2020 (kahor faafka), laakiin 180 boqolkiiba in ka badan xilliga qaboobaha 2020/21. Tirada guud ee duullimaadyada la qorsheeyay waxaa ka mid ah 380 adeeg oo gudaha ah (intra-Jarmalka), 620 duullimaadyo isaga kala goosha qaaradaha, iyo 1,970 isku xirka Yurub. Isugeyn ilaa 520,000 oo kuraas ah ayaa la heli karaa toddobaadkii - qiyaastii 36 boqolkiiba ayaa ka hooseeya tirada 2019/2020.\nDuulimaadyo badan oo Maraykanka taga ayaa laga heli karaa FRA\nTirada duullimaadyada Mareykanka ayaa si weyn kor ugu kacday, gaar ahaan ku dhawaaqida Mareykanka ee ah in dalka loo furo laga bilaabo 8-da Noofambar martida ajnabiga ah - waa haddii si buuxda loo tallaalo oo ay bixiyaan tijaabada taban ee loo yaqaan 'Covid-19' kahor dhoofinta.\nWaxa jira xidhiidho joogto ah oo ka socda FRA ilaa 17 goobood oo Maraykan ah xilliga jiilaalka ee soo socda. Lufthansa (LH), United Airlines (UA), iyo Singapore Airlines (SQ) waxay u duuli doonaan magaalada New York maalin kasta. Intaa waxaa dheer, sidaha xilliga firaaqada ee Jarmalka Condor (DE) wuxuu shaqeyn doonaa shan duulimaad toddobaadle ah Big Apple laga bilaabo Noofembar.\n1. Natiijo ahaan, waxaa jiri doona wadar ahaan ilaa shan duulimaad maalintiiba FRA ilaa John F. Kennedy (JFK) ama Newark (EWR). Delta Airlines (DL) waxay sidoo kale u duuli doontaa maalin kasta New York-JFK laga bilaabo bartamaha Disembar. Waxaa intaa dheer, United Airlines iyo Lufthansa waxay bixin doonaan 20 duulimaad toddobaadkiiba Chicago (ORD) iyo Washington DC (IAD).\nLufthansa iyo United labaduba waxay u duuli doonaan maalin kasta San Francisco (SFO) iyo Houston (IAH), iyo Denver laba iyo toban jeer todobaadkii. Lufthansa iyo Delta waxay duullimaadyo ku tegi doonaan Atlanta (ATL) toban jeer toddobaadkii.\nMeelaha kale ee Maraykanku u socdo waxaa ka mid ah Dallas (DFW) iyo Seattle (SEA) (oo ay u adeegaan Lufthansa iyo Condor), iyo Boston (BOS), Los Angeles (LAX) iyo Miami (MIA) (oo ay u adeegto Lufthansa). Intaa waxaa dheer, Lufthansa waxay bixin doontaa adeeg lix-jeer-toddobaadkii ah Orlando (MCO) iyo adeeg shan-jeer toddobaadle ah Detroit (DTW), waxayna u duuli doontaa Philadelphia (PHL) saddex jeer toddobaadkii. Laga bilaabo badhtamaha Disembar, side German Eurowings Discover (4Y) waxa uu duullimaadyo Tampa (TPA) ku tegi doonaa afar jeer toddobaadkii.\nGoobaha fasaxa jiilaalka ee soo jiidashada leh\nJadwalka cusub ee FRA waxa uu leeyahay meelo badan oo qani ah oo lagu tago Bartamaha Ameerika iyo Kariibiyaanka. Tusaale ahaan, Condor, Lufthansa, iyo Eurowings Discover waxay bixin doonaan adeegyo meelaha fasaxyada soo jiidashada leh ee Mexico, Jamaica, Barbados, Costa Rica iyo Dominican Republic. Tan waxaa ku jira duullimaadyo joogto ah oo ku taga Punta Cana (PUJ; 16 jeer usbuucii) iyo Cancún (CUN; ilaa laba maalin).\nShirkado badan oo diyaaradeed ayaa sii wada inay bixiyaan duulimaadyo ka yimaada Frankfurt oo ay tagaan meelaha ay tagaan ee Bariga Dhexe iyo Bariga Fog. Iyadoo ku xiran horumarka xayiraadaha safarka ee Covid-19 ee ay soo rogeen qaar ka mid ah wadamada Aasiya, tirada isku xirka Bariga Fog ayaa laga yaabaa inay sii kordhiso. Xaaladdu weli waa mid firfircoon: Thailand, tusaale ahaan, waxay qorsheyneysaa inay furto xuduudaheeda bisha November. Duulimaadyada Singapore (SIN) ee ay maamulaan Lufthansa iyo Singapore Airlines oo ku dhex jira xadka marinka safarka ee rakaabka la tallaalay ayaa sidoo kale la heli doonaa xilliga jiilaalka.\nInta badan shirkadaha diyaaraduhu waxay dib u bilaabeen adeegyadii ay ku tagi jireen Yurub iyagoo ka yimid FRA xagaagan. Kuwaas hadda waa la sii wadi doonaa xilliga jiilaalka. Waxaa suurtogal ah in laga duulo FRA ilaa dhammaan magaalooyinka waaweyn ee Yurub dhowr jeer maalintii. Jadwalka jiilaalka waxa kale oo ka mid ah dhowr goobood oo loo dalxiis tago gudaha Yurub, oo ay ku jiraan Jasiiradaha Balearic, Canaries, Greece, Portugal, iyo Turkiga.\nMacluumaadka la cusboonaysiiyay ee duullimaadyada la heli karo waxaa laga heli karaa www.frankfurt-airport.com


Dabaabadaha Milatariga Turkey-ga oo gudaha u galay Syria – The Voice of Northeastern Kenya\nDabaabadaha Milatariga Turkey-ga oo gudaha u galay Syria\nstarfmke August 24, 2016\nTaangiyo ay leeyihiin ciidamada Milatariga ee dalka Turkey-ga ayaa gudaha u galay dhulka dalka Syria, iyagoo ku guda jira howlgallo ka dhan ah kooxda isku magacowday dowladda Islaamiga ah ee ISIL.\nMilatariga Turkey-ga oo xoojinaya howlgallada noocaas ah oo helaya taageerada diyaaradaha dagaalka ee xulafada Mareykanka ayaa waxa ay isku dayayaan in ay dagaalyahannada ISIL ka saaraan magaalada u dhow xadka Turkeyga iyo Syria ee Jarablus.\nWarbaahinta dalka Turkeyga ayaa maanta soo tabisay in cutubyo ka tirsan ciidamada khaaska ah ee Turkey-ga ay saaka aroortii hire galeen magaalada Jarablus.\nMaalmihii lasoo dhaafay ayey ciidamada dowladda Turkeyga wadeen duqeymo loo adeegsanayay madaafiicda cul culus ee Artillery-ga iyo hoobiyeyaal, kuwaasoo ay ku garaacayeen bartilmaameedyo ay kooxda Daacish iyo ururka Kurdiyiinta ee YPG ku leeyihiin gudaha Syria.\nMadaxweynaha Turkeyga Rcep Tayyip Erdogan ayaa khudbad uu maanta oo arbaca ah jeediyay ku sheegay in howlgallada ay ciidamadiisa ku galeen Syria ay ujeedadooda yihiin sidii loo wiiqi lahaa dagaalyahannada kurdiyiinta ee YPG iyo kuwa kooxda ISIL.\nXukuumadda Ankara ayaa kooxda YPG oo taageero ka heysata Mareykanka u aragta in ay gacan saar la leedahay xisbiga PKK oo ay u aqoonsantahay dhaqdhaqaaq argagaxiso oo dagaal kula jiray in ka badan 30 sano.\n← Askariyad ka tirsan booliska oo isku dishay garoonka diyaaradaha\nImaamyada muslimiinta dalka oo billaabay in ay la dagaalamaan xagjirnimada ardayda →


Video: Faroole oo shaaciyey cidda ka dambeysa collaadda Sool - Somaliland kaliya maaha - Caasimada Online\nHome Warar Video: Faroole oo shaaciyey cidda ka dambeysa collaadda Sool – Somaliland kaliya...\nSenator Cabdiraxmaan Sheekh Maxamed Maxamud Farole, oo warbaahinta kula hadlayay magaalo madaxda Puntland ee Garoowe, ayaa ka hadlay colaadda ka taagan deegaanka Tukaraq ee gobolka Sool halkaasoo ay isku hor fadhiyaan ciidamo katirsan maamullada Puntland iyo Somaliland.\nFarole, ayaa shirkiisa jaraa’id ku eedeeyay Madaxweynaha Puntland, Cabdiwali Maxamed Cali Gaas iyo Guddoomiyaha Barlamanka Somaliland, Baashe Maxamed Faarax, kuwaasoo siyaabo kala duwan uga hadlay xaaladda kasoo cusboonaatay xuduuda ay wadaagaan gobollada Sool iyo Nugal, gaar ahaan deegaankaas oo Qabsashadii Laascaano kadib Kastam u ahayd xukuumadda\nSenatorka, ayaa cambaareeyay tallaabada Somaliland ku qabsatay deegaankaas iyo xilliga lagusoo beegay oo ahaa waqti Madaxweynaha Soomaaliya uu boogasho ku joogay magaalada Garoowe.\n“Waxaa aad iila xun oo aan Cambaaraynayaa dullaankii 08dii bishan ciidamada Somaliland ku qabsadeen deegaanka Tukaraq iyadoo Garoowe ay ka jirtay xaflad iyo dabaal dag oo garoonkii Diyaaradaha xariga laga jarayay kaasoo ah mashruuc qiimo leh, Madaxweynihii Soomaaliyana uu joogo oo lagusoo dhaweeyay isagoo ah Madaxweynaha sharciga ah oo Soomaaliya oo dhan loo aqoonsanyahay.” sidaas waxaa yiri Farole oo hadalkiisa ku sii daray, “Duullaankaas waxaan maqlay in loo qaatay Socdaalka Madaxweynaha Soomaaliya halkan ku yimid iyo tii Wasiir Jamaal oo tagay gobolka Sanaag gaar ahaan wadada Ceel-Daahir iyo Baran oo ah wado lagu dhisay Qaaraanka Shacabka, waxaana qabaa taas inaysan ahayn arrin xiisaddan dhalin karta.”\nSenator Farole, ayaa sidoo kale eedayn u jeediyay Madaxweynaha Puntland Cabdiwali Maxamed Cali Gaas iyo Guddoomiyaha Barlamanka Somaliland, Baashe Maxamed Faarax, oo uu sheegay inay warbaahinta mariyeen warar aan u cuntamin xiisadda ka taagan gobolka Sool. Wuxuu sidoo kale tilmaamay in labadaas hogaamiye ku fashilmeen wax ka qabashada deegaanada ay kasoo jeedaan.\nFarole, ayaa Madaxweynaha Somaliland, Muuse Biixi Cabdi, ugu baaqay inuu qaato baaqa beesha Caalamka gaarka kan uu sido wakiilka Qaramada Midoobay oo maanta tagay Hargaysa islamarkaana ciidamadiisa kala baxo deegaanka Tukaraq.\nCabdiraxmaan Farole, mar uu ka hadlayay hadallo warbaahinta ay mariyeen Guddoomiye Baashe iyo Cabdiwali Gaas, wuxuu yiri, “Labada hadal ay ku hadleen oo xanafta leh Cabdiwali iyo Baashe oo ka dambeeyay, Cabdiwali waxuu leeyahay Argagixisaan la dagaallamayaa oo Somaliland baa taageeraysa, Cabdiwali horayna ulama diririn Argagixiso hadana la dagaallami maayo dibna uma diri doono, waxaan tusaale idiin ku filan bishii March 2016-kii markii ciidamo aad u hubaysan ay kasoo dageen Eyl, Godob-jiiraan iyo Garac, wuxuu Holiday ku joogay Maraykanka, waa lala hadlay oo loo sheegay inuu yimaado ma uusan imaan. Dagaalkii markii la galay oo shacab iyo ciidamo wixii joogay la isu aruuriyay oo laga guulaystay, maxaabiistii wixii Garac la isugu geeyay ayuu inta Diyaarad kasoo qaatay Addis Ababa isku sawiray. Marka waaba nin istus tus ku noole hadalkiisa wax loo qaadan karo maba ah. Waan ka xumahay inaan hadalkaas iraahdo waayo Somaliland waligayo kumaanan eedayn inay Argagixiso taageerto.”\nWuxuu xusay in Cabdiwali mudadii uu halkan joogay uusan waxba qaban islamarkaana aysan jirin wax uu hadda loollan kale oo doorasho ku gali karo, isagoo ka digay in shacabka mudada dheer ku noolaa nabada uu galiyo fidno iyo colaad.\nFaroole oo sii hadlaya, ayaa sidoo kale yiri, “Baashe iyo Cabdiwali hadalkoodu haduu wax tarayo Cagaarre nabad haka dhigeen, yaysan u habar wacan in colaad laga huriyo meelo nabdoon.”\nWuxuu sidoo kale sheegay in qorshaha Cabdiwali Wado ee uu ugu yeeray “Habar Wac Qabiil” aysan cidna ka yeeli doonin, isagoo xusay in shacabka labada dhinac aysan marnaba diyaar u ahayn dagaal oo ay yihiin dad ehel ah.\nFarole ayaa soo jeediyay in nabadda laga shaqeeyo oo la joojiyo hadallada xanafta leh ee hawada la isu marinayo, nabadana laga shaqeeyo.


Horudhac: Leeds United vs Arsenal… (Kooxda Arteta oo booqan doonta garoonka Elland Road) – Gool FM\n(Leeds) 22 Nof 2020. Kooxda kubadda cagta Arsenal ayaa caawa booqan doonta naadiga Leeds United ciyaar qeyb ka ah horyaalka Premier League.\nLabada kooxood oo baahi weyn u qaba guusha Premier League ayaa is wajihi doonta caawa oo Axad ah marka Leeds United ay Arsenal ku soo dhaweyso garoonka Elland Road.\nLabada dhinacba waxaa laga badiyay saddex ka mid ah afartii kulan ee ugu danbeeyay ee ay ciyaareen, taasoo ka dhigeysa inay labadooduba ka hooseeyaan 10-ka sare ee horyaalka Premier League kaddib siddeed kulan oo la ciyaaray horyaalka kal ciyaareedkan.\nCiyaaryahanka khadka dhexe ee Leeds United, Kalvin Phillips ayaa markale la heli karaa kaddib bil uu dhaawac garabka ah la maqnaa.\nRodrigo ayaa sidoo kale ciyaari kara kaddib markii uu ka soo kabsaday Korona Fayras, laakiin Pablo Hernandez, Jamie Shackleton iyo Diego Llorente ayaan la heli karin.\nArsenal waxaa ka maqnaan doona Sead Kolasinac iyo Mohamed Elneny kaddib markii laga helay Korona Fayras intii ay ku guda jireen waajibaadka qarankooda.\nThomas Partey lama heli karo sababtoo ah waxa uu la maqan yahay dhaawac bowdada ah.\n>- Arsenal ayaa guuleysatay lix ka mid ah todobadii is-arag ee labadan kooxood ay hore u kulmeen, iyadoo kulanka kalena uu ku dhammaaday barbaro.\n>- The Gunners ayaa sidoo kale guul gaartay afarteedii kulan ee ugu dambeeyey ciyaaraha sare oo ay booqatay Leeds United.\n>- Leeds ayaa guuldarreysan karta saddex kulan oo isku xiga horyaalka markii ugu horreysay iyadoo ka hoos ciyaareysa Macallin Marcelo Bielsa.\n>- Waxaa laga dhaliyey goolashii ugu badnaa horyaalka oo ah 17 gool kaddib siddeedda kulan ee furitaanka horyaalka oo la ciyaaray.\n>- Leeds United ayaa shabaqeeda gool ka ilaashatay mid ka mid ah 21-keedii kulan ee ugu dambeeyey oo ay horyaalka Premier League ku ciyaartay garoonkeeda.\n>- Waa kooxdii ugu horreysay ee 14 gool ka dhalisa horyaalka Premier League kaddib markii ay ciyaareen siddeed kulan iyagoo ah koox soo dallacday oo ku cusub horyaalka tan iyo Charlton Athletic oo sidaas oo kale sameysay 2000-01.\n>- Kaliya mid kamid ah toddobadii gool ee uu dhaliyay Patrick Bamford horyaalka Premier League xilli ciyaareedkan ayaa yimid iyadoo kooxdiisa ku ciyaareyso garoonkeeda.\n>- Arsenal ayaa guuldarro la kulantay saddex ka mid ah afarteedii kulan ee ugu dambeeyey horyaalka Premier League, waana in ka badan intii ay la kulmeen 12-kii kulan oo ay ciyaareen markaas ka hor.\n>- The Gunners ayaa ku guuldarreysatay inay gool dhaliso mid kasta oo ka mid ah saddexdaas guuldarro.\n>- Arsenal ayaa guuleysatay sagaal ka mid ah 11-kii kulan ee ugu dambeeyey Premier League oo ay ku ciyaatay Yorkshire, iyadoo labada kalena guuldarro la kulantay.\n>- Pierre-Emerick Aubameyang ayaa helay kaliya afar shuut afartiisii kulan ee ugu dambeeyay horyaalka Premier League.\n>- Kaliya toddobo ka mid ah 40-ka gool ee Alexandre Lacazette uu ka dhaliyey Premier League ayaa yimid iyadoo lagu ciyaarayo meel ka baxsan Magaalada London.


Madaxweyne Faroole oo mar kale dhaliilay wax ka bedelka lagu sameeyey Dastuurka Federaalka ah. – Radio Daljir\nMadaxweyne Faroole oo mar kale dhaliilay wax ka bedelka lagu sameeyey Dastuurka Federaalka ah.\nLuulyo 5, 2013 2:02 b 0\nGaroowe, 5, 2013- Madaxweynaha Puntland Cabdiraxmaan Maxamed Maxamuud (Faroole) ayaa shalayto mar uu ?hortagay mudanayaasha baarlamaanka Puntland, kaddib markii uu muddo dhawr todobaad ah ku maqnaa safar dalka dibeddiisa ah, dhowaana ay soo laabteen isaga iyo wafti uu hoggaaminayey.\nMadaxweynaha ayaa wakiillada u jeediyey khudbad dhinacyo badan taabanaysay oo uu uga xog-warramayey safarradii dalka dibeddiisa ahaa, meelihii ay tageen iyo waxyaabihii ugu soo qabsoomay, isagoo madaxweynuhu wax badan ka taabtay arrimaha siyaasadeed ee Soomaaliya, daanta ay ka taagan tahay Puntland xaaladda dawlad goboleedka Jubbaland, dastuurka Soomaaliya iyo wax ka baddelka la sheegay in lagu sameeyey iyo hannaanka axsaabeed ee Puntland iyo meesha uu marayo.\nMadaxweynuhu, markii uu ka hadlayey dastuurka federaalka waxaa uu tilmaamay in aysan marna sharci ahayn wax ka? baddel aan la isla qaadan in dastuurka lagu sameeyo, aysanna ahayn waddo sax ah in wax lagu daro ama lagu reebo iyadoon ogalaansho iyo la tashi midna lagala samayn ummaddii ku heshiisay.\nKhudbadda xog-warranka u badnayd ee maanta Madaxweynaha Puntland Cabdiraxmaan Faroole uu u jeediyey baarlamaanka Puntland, waxaa kaloo uu uga hadlay geedi-socodka dimuqraadiyadda Puntland iyo hannaanka axsaabta badan ee looga hayaamayo qaabkii qabiiliga ahaa ee muddada lagu soo dhaqayey Puntland.\nMudane Faroole, waxaa uu sheegay habka axsaabtu in uu marayo meel wanaagsan, laguna socdo dhabbihii looga tallaabi lahaa qaabka qabaliga ku dhisan, waxaana Madaxweynuhu uu intaasi raaciyey ururada siyaasaddu si habsami leh in ay u wataan olalahoodii doorashooyinka golaha deegaanka.\nRabshaddii dhiiggu ku daatay ee ka dhacday Galkacyo, kana unkantay olole ururka Horseed uu ka samaynayey Galkacyo ayuu Madaxweynuhu soo hadal-qaaday, waxaana uu sheegay arrinkaasi koox qas-wadayaal ah in ay gaysteen, ayna weerareen ciidankii amniga sugayey, markaana ay timid dhimashada iyo dhaawaca labada dhinaca ah.\nXanuuno kala duwan iyo biyo la,aan baahsan oo ka jirta degmada Balidhidin ee Gobolka Bari.\nBaahin: Khamiis 4 July -2013, Caawa Iyo Daljir, Weriye Khadar Cawl Ismaaciil ~ Daljir ~ Buuhoodle


Wasiirka Beeraha Somaliland Oo Kulan Uga Furay Magaalada Hargeysa Mas’uuliyiinta Hay’adda Cunnada Iyo Beeraha Ee FAO Iyo Agaasime Waaxeedyada Wasaaraddaasi – WARSOOR\nHARGEYSA – (WARSOOR) – Wasiirka wasaaradda horumarinta Beeraha JSl Axmed Muumin Seed ayaa maanta kulan laba geesood ah uga furay magaalada Hargeysa mas’uuliyiinta hay’adda cunnada iyo beeraha ee qarmada midoobay ee FAO iyo agaasime waaxeedyada wasaaraddaasi.\nKulankaasi oo socon doona muddo laba maalmood ah waxa hirgelintiisa iska kaashaday wasaaradda horumarinta beeraha Somaliland iyo hay’adda cunnada iyo beeraha u qaabilsan qaramada midoobay ee FAO. Waxaana lagaga hadli doonaa kulankaasi mashaariicda horumarinta iyo casriyaynta beeraha ee ka dhexeysa wasaaradda horumarinta beeraha iyo hay’adda FAO.\nUgu horreyn waxa halkaasi ka hadlay agaasimaha guud ee wasaaradda horumarinta beeraha JSL Rooble Cabdi Muuse, waxaana uu ka warramay muhiimadda uu shirkani leeyahay isla markaana waxa uu u mahad’celiyay hay’adda cunnada iyo beeraha ee FAO oo ay wada shaqayn joogta ah leeyihiin wasaaradda beeraha.\nWaxa kale oo halkaas ka hadlay madaxa hay’adda FAO ee Somaliland Mr. Leges Man oo soo dhaweeyay kulankaasi laba geesoodka ah, waxaana uu sheegay inay kasoo bixi doonaan muddada uu socdo qodobbo wax ku ool ah oo lagu dabaqayo horumarinta wax soo saarka beeralayda.\nUgu dambayn, wasiirka wasaaradda horumarinta beeraha Somaliland Mudane Axmed Muumin Seed oo kulankaasi si rasmiya u furay ayaa sheegay in shirkan lagaga wada hadlaayo inta uu socdo sidii loo horumarin lahaa beeraha iyo wax soo saarka guud ee dalka isla markaana loo xoojin lahaa habka beerashada wax soo saarka casriga ah, gaar ahaan bustaannada iyo beer roobaadkaba.\nWaxaana uu kula dardaarmay wasiirku ka qayb galayaasha kulankaasi inay si dhab ah uga faa’ideystaan muddada uu kulankaasi socdo isla markaana ay u gudbiyaan aqoonta ay kulankaasi ka kasbadaan beeralayda kale ee Somaliland.\nDhanka kale, wasiirku waxa uu sheegay in kulankani dabo socday kulamo hore oo lagaga hadlaayay wax soo saarka iyo kor u qaadidda tacabka wax soo saarka beeraha oo ay ka wada shaqaynayeen hay’adda FAO iyo wasaaradda horumarinta beeraha Somaliland.